
FOLKET. 



I. 

(Et Fabrikslokale. — Seks Loddepiger — Emma, Petrine, 
Anna, Katrine, Klotilde og Marie — sidde og arbejde). 

Emma 
Klokken er mange. 

Petrine 
Hvor mange er den? 

Emma 
Halv seks. Jeg bliver ikke færdig til Fyr- 
aften. 

Anna 

Jeg er ligeglad. 

Katrine 

Ja, dti! 

Marie 

Hun er altid ligeglad. 

Emma 

Laan mig din Kolbe et Øjeblik, Marie. 

Petrine 
Hvor skal du hen i Aften, Tilde? 

Klotildk 
Pas du dig selv! 

Pktwne 
Skal du ikke ud og møde ham? 

Klotilde 
Hvad for en ham? 

Petrl\e 
Hør engang! — Lad bare være, min Pige. 

Klottlde 
Du tror maaske, at alle andre er ligesom 
du. 

Petrine 
Aa, ti bare stille ! — Hvad siger dn^ Emma. 

Emma 
Naada! Man har da Lov til at have en 
Kæreste! 

Katrlne 
En ad Gangen. 

Petrlxe 
Der er dem, som har to. 

Katrine 
Ja, fine Folk. 



Petrine 
Aa, der er saamænd ogsaa andre. 

Marie 
Hvad mener du med det? 

Petrine 
Ingenting. 

Katrine 
— Det er først, naar man bliver gift. Der 
er ingen ordentlig Pige, som har mere end een 
Kæreste. 

Emma 
Det siger jeg med. 

Anna 
Har I ikke andet at tale om.^ 

Katrine 
Du kan jo lade være at høre efter. 

Petrine 
Hun skal altid spille saa dydig. 

Emma 
Det er nemt nok at være dydig, naar der 
ingen er, der vil være Kæreste med En. 

Petrine 

Pyt> j®g ved nok, hvad jeg ved! 

Anna 
Hvad ved du? 

Petrine 
Ja> J^S siger ikke noget. 

Emma 
Naa, saadan! 

Katrine 
Lad os høre? 

Petrine 
Jeg siger ingenting. 

Anna 
Det gør du klogt i! 

Petrine 
Gør jeg det! 

Emma 
Sysss — dér er Pjerrot! 

Forvalteren 

(stikker Hodet ind ad Døren) 

De maa ikke snakke saa højt! Vi kan høn 
det inde paa Kontoret. 

Marie 
Jeg snakkede ikke. 




Emma 
Jeg heller ikke. 

Petrine 
Jeg heller ikke. 

(Han lukker igen) 

Marie 
Han bilder sig noget ind! 

Katrine 
Naa, naa! 

Emma 
Det er et rigtigt Slaveliv, dette! 

Klotilde 
Ja, det er sgu sandt! 

Anna 
Det er saamænd ikke noget at tænke paa. 
Man skal lade som ingenting. 

Emma 
Man kan ikke blive ved at lade som ingen- 
ting. 

Marie 
Jeg vilde gærne være en fin Dame — bare 
en Dag! 

Petrine 
Det tror jeg nok! 



Emma 

— Og ikke behøve at møde her paa Klokke- 
slet om Morgenen! 

Katrine 

— Eller at staa og lodde Skærme til tredive 
øre Dusinet! 

Petrixk 
I skulde bare se et Sted hvor Mor vasker ! 
Aa, saa flot! — Og Fruen gaar klædt i Fløjl 
og Silke. Tænk engang, hun har Silkebukser! 
Og Kjoler, der skinner ligesom Guld! Det er 
virkelig sandt! 

Emma 
Ja, saadan skulde man have det! 

Petrine 
Og saa har hun Hest og Vogn. Og en 
Pige paa hver Finger. Og er til Bal eller Sel- 
skab næster hver Aften! 

Klotilde 
Ja, hvem der var af den Slags! 

Katrine 
Det maa være dejligt at ligge til Klokken 
ni om Morgenen, at faa sin Kaffe paa Sengen 
og ikke behøve at bestille noget! 



Petrine 
Aa — ! 

Marie 
— Bare at klæde sig paa og tage mod 
Visitter! — Og saa at spadsere paa Østergade! 

AXNA 

Har du aldrig spadseret paa østergade? 

Katrine 
Pyt! Hvad har det at sige! — Naar man 
ikke engang har saa mange Penge paa Lommen, 
at man tør gaa ind og spise en Kage hos Kon- 
ditoren. 

Emma 
Der er ingen Retfærdighed til i Verden. 
Nej, gu er der ej. 

Katrine 
Der er ikke noget, der hedder Retfærdighed. 

Marie 
Det var i gamle Dage. 

Anna 
I snakker, som I har Forstand til. 1 gamle 
Dage var det jo meget værre, for dengang var 
det en Skam at være fattig. Det er det da 
ikke nu. 

Emma 
Ikke det! 

Anna 

Nej, det er det ikke! 

Emma 
Naar man er lige saa god som de rige 
Folk, saa er det en Skam, at man skal staa og 
bukke for dem, fordi man er fattig. 

Klotilde 
Det er Pengene, det kommer an paa. 

Anna 
Aa du — det er saamænd meget andet, 
det kommer an paa. 

Emma 
Det har du nok læst i en Bog. 

Petrine 
Hun har hørt det af en Præst. Hun gaar 
i Kirke hver Søndag. 

Katrinic 
Er det sandt? 

Emma 
Sikken en Idiot! 

(Det banker paa Doren inde fra Kontoret. Pigerne tie) 



Katrine 

(sagte til Emma) 

Du, jeg var i Theatret i Aftes. 

Emma 
Med ham? 

Katrine 
Ja. 

Emma 
Hvad saa' du? 

Katrine 
Det var to, som ikke maatte faa hinanden. 
Og saa endte det med, at hun døde. 

Emma 
Saadan ender det altid paa Theatret. 

Katrine 
Det er ikke sandt, for det sidste Stykke, 
jeg saa', endte med en Dans. 

Emma 
Saa var det heller ikke noget rigtigt Skue- 
spil. De danser ikke i et Skuespil. 

Katrine 
Gør de ikke? 

Emma 
Det ved jeg fra dengang, jeg var forlovet 
med Ludvig. Han var selv Skuespiller. 

Katrine 
Jeg troede, han var Opvarter. 

Emma 
Det var kun om Sommeren. 

Klotilde 

(som sidder og læser med „Revuen" i Skødet) 

Du, Katrine — „Grev Mira" sluttes i næste 
Nummer. 

Katrine 
Lad mig se. 

Klotilde 
Naar jeg er færdig. 

Emma 
Jeg bryder mig ikke om at læse de Historier. 
Saadant noget Barnemad! 

Klotildk 
Vil du nu høre! 

Ealma 
Det er ikke andet end Løgn altsammen. 

Katrine 
Det er jo Løgn, alt hvad der staar i Ro- 
manerne. 

Klotilde 
Det ved man da godt, at det gaar aldrig 
saadan til, som Digterne laver det. 



/ 

Katrine 
Det er ogsaa ligemeget. Naar det bare er 
spændende. 

Emma 

(tager en Bog frem fra Hylden under Bordet) 

Nej — her er en Bog! 

Klotilde 
Hvad hedder den? 

Emma 
„Smukke Ven". 

Klotilde 
Det er vist en rigtig Roman! 

Katkink 
Lad mig laane den. 

Klotilde 
Hvad handler den om.? 

EmxNlv 
Om En, der bliver gift, og saa har hans 
Kone een i Forvejen. 

Klotildk 
Og hvad saa? 

Emma 
Saa opdager Manden det, og saa kommer 
han om Morgenen med Politiet og tager dem 
paa Sengen. 

Katrink 
Lad mig læse den Bog, du! 

Emma 
Det er ikke min. Jeg har laant den af en 
Pige, der bor hjemme i Huset. 

Klotilde 
Hvad bliver det saa til? 

Emma 
Saa bliver han skilt fra hende og bliver 
gift med en anden. 

Katrine 
— Der er nogen inde paa Kontoret! 

Emma 
Sysss — (lytter) Det er Manden. 

Petrine 
Nej, det er Peter. 

Katrlne 
Naa, naa! 

Klotilde 
Pas paa — han kommer herind! 

Emma 
Naturligvis. 

Petrine 

(med et Blik til Marie) 

Hun har hørt ham. 

Katrine 
Hun lader som ingenting. 

Klotilde 
Hun er rød i Hodet. 

Emma 
Det er ikke for ingenting, at hun altid faar 
det bedste Arbejde. 

Katrine 
Det skulde Selmer vide! 

Emma 
Det ved han sgu godt. 

Petrine 
Hvis det var min Kæreste, vilde han ikke 
lade sig nøje med det. 

Anna 
Hun kan da ikke gøre for, at Peter taler 
til hende. Hun kan da ikke lukke Munden paa 
ham. 

Klotilde 
Hun tror maaske, han vil gifte sig med 
hende. 

Emma 
Saa dum er hun da ikke. 

Klotilde 
Man har da hørt før, at en rig Mand har 
giftet sig med en fattig Pige. 

Emma 

Saa — ? 

Petrine 

Jamen, Peter er jo forlovet. 

Katrine 
Han har da ingen Ring paa. 

Petrine 
Jeg saa', han gik med en Dame under 
Armen paa Vesterbrogade forleden Aften. 

Emma 
En Dame — . Pyt! 

Marie 
Er det mig, I taler om? 

Katrine 
Nej, det er Peter. Trine saa' ham i Aftes 
med en Dame under Armen. 

Klotilde 
En fin Frøken. 

EmxMa 
Jovist. En Hopsapige! 

(Fabrikspibcn lyder) 

Petrine 
Naa. — Endelig! 

(Pigerne kaste Arbejdet fra sig, lægge Forklæderne til Side, hente 
Vand og yaske sig, stille Lommespejle frem og ordne Haaret) 

Emma 
Hvem skal feje i Aften? 

Klotilde 
Det er Maries Tur. 

Petrine 
God Fornøjelse. 

Marie 
Er det mig — ? 

Petrine 
Hils Peter. 

(De gaa. — Marie begynder at feje) 



/ 

Peter Hammer 

(i Doren) 

Godaften, Marie. 

Marie 
Godaften. 

Peter 

(gaar ind og sætter sig; sidder lidt og ser paa hende) 

Hør engang, Marie --. 

Marie 
Naa — ? 

Peter 

(gaar hen til hende) 

Hvad er der saa ivejen.? 

Marie 
Der er ikke noget ivejen. 

Pp:ter 
Er der ikke? 

Marie 
Nej. 

Peter 
Jo, der er. Jeg kan se det paa dig. 
Sig mig det nu; hører du. 

Marie 

(lidt efter; sagte) 

— Du vil jo ikke — ikke gifte dig r 
mig. -- Vil du? — Vil du vel — ? 

Peter 

Kære Ven — 

Marie 

Naa; jaja. Det er ogsaa bare noget Snak. 

Pkter 
Er du vred paa mig, Marie? 

Marie 

Nej. 

Peter 
Se her, hvad jeg har til dig — . (iian rækker 

hende en Æske) 

Marie 

(aabner den) 

Det — / Aa, Peter . . . Hvor vidste du - -! 

(Hun tager et Armbaand op af Æsken og sætter det paa Armen ; 
rækker Haanden frem) — Se ! 

Peter 
Ja, det klæder dig — . 

Marie 
Gør det ikke! — Det er meget smukkere 
end Fru Jensens. — Tak, min Ven. 

(Hun rækker Munden frem) 

Peter 

(kysser hende) 

Er du saa fornøjet? 

Marie 
Aa — du! 

(Hun kaster Forklædet og tager Tojet paa) 



/ 

Petkr 
Er du færdig? 

Maiue 
Ja. 

Peter 
Hvor skal du hen? 

Marie 
Hjem. 

Peter 
Det er dejligt Vejr ude. Gaa over paa 
Boulevarden og vent, til jeg kommer. 

Marie 
Ja — . Men — 

Peter 
Vi kan tage et eller andet Sted hen i Aften. 

Marie 
Bare kan ikke staar og venter paa mig. 

Peter 
Tror du det! 

Marie 
Se efter, du. 

Peter 

(aabaer et Viadu og ser ud) 

Der staar han. Nede ved Porten. Det 
Bæst! — Kom og lad os gaa igennem Kon- 
toret. 

Marie 

Ja. 

(De gaa) 



II. 
(Et tofags, tarveligt møbleret Værelse). 

Ville 

(paa Gulvet) 

Mor — 

Md. Fransen 

(sidder og stopper en Str«»mpe) 
(svarer ikke) 

Ville 
Mor — 

Md. Fransen 
Naa? 

Ville 
Maa jeg faa et Stykke Mad. 

Md. Fransen 
Ja, du maa. 



i 



20 
Lasse 



Jeg med, Mor. 



Md. Fransen 
Vent nu bare, til Far kommer. 

Ville 
Mor — hvornaar kommer Far? 

Md. Fransen 
Sysss — . 

Ville 
Hvornaar kommer Far.? 

Md. Fransen 
Far kommer straks. 

Ville 

(lidt efter) 

Mor — 

Md. Fransen 
Vil du nu tie! 

Lasse 
Jeg kan ikke lide Far. 

Md. Fransen 
Kan du ikke lide din Far.? 

Lasse 
Nej, for han slaar dig. 



\ 

Md. Fransen 
Far slaar kun, naar han er vred, Lasse. 

Lasse 
Han slaar ogsaa, naar han er fuld. 

Md. Fransen 
Sysss — Barn.^ 

Lasse 
Han slaar altid. 

Md. Fransen 

(tier) 

Lasse 
Mor — . Engang slog han dig ikke saa 
meget. 

Md. Fransen 
Nej. 

Lasse 
Du var ogsaa meget pænere dengang. 

Md. Fransen 
Saa — ? 

Lasse 
Du havde saadan en fin, rød Kjole . . . 

Md. Fransen 
Den havde jeg faaet af Far. 

Lasse 
Og saa havde du en Ring paa Fingeren. 

Md. Fransen 
Den havde din Fader givet mig, Lasse. 

Lasse 
Han gav ogsaa mig en Sabel og en lille 
Hest og en Vogn. 

Md. Fransen 
Ja, kan du huske def! 

Ville 
Jeg vil ogsaa have en Sabel og en lille 
Hest og en Vogn. 

Md. Fransen 

(tier) 

Ville 
Mor, jeg vil ogsaa have en Sabel og en — 

Md. Fransen 
Ja, ja, Ville. Nu skal du være en god 
Dreng. 

Ville 
Jeg vil have — 

Md. Fransen 
Skal jeg kalde paa Far! 

Ville 

(tier forskrækket) 

Md. Jensen 

(stikker Hovedet ind ad Deren) 

Madam Fransen! 

Md. Fransen 
Ja. 

Ml). Jensen 
Jeg har en Taar Kaffe. 

Md. Fransen 
Tak; men jeg sidder og venter paa, at 
Fransen skal komme hjem. — Det er jo Lørdag. 

Md. JhlNSEN 
Naa — . Jaja. (lukker Deren og kummer nærmere) 

De er altfor god imod ham, Madam Fransen. — 
Hvis det var min Mand — ! De skal ikke tro, 
at Jensen vovede at byde mig det, som han 
byder dem. — Han prøvede paa det engang, 
men saa tog jeg Gulvskruppen og sagde til ham : 
Kom du bare her, dit fordrukne Asen, saa skal 
du se — ! De kan tro, han holdt sig i Skindet I 

Md. Fransen 
Hvis jeg var ene, blev jeg heller ikke en 
Time hos ham. Men for Børnenes Skyld — . 

Md. Jensen 
Aa, de to store maa jo sørge for sig selv 
nu, og de smaa blev der vel nok Raad for. 
Paa en eller anden Maade. 



r 

Lassk 
Jeg vil ikke være hos ham, naar Mor gaar. 
Jeg vil gaa med Mor. 

ViLLK 

Mor maa ikke gaa! 

Md. Franskn 
Nej, vist ikke. Mor gaar ikke fra Villemand. 

Md. Jensen 

(ryster paa Hovedet) 

Jeg tror nu, jeg gik endda. Men det maa 
man jo gøre, som man kan forsvare for sig 
selv og Vorherre. 

(Hun gaar) 

Ville 
Mor, hvem er Vorherre? 

Md. Fransen 
Det er Gud i Himlen. 

Ville 
Er Gud Vorherre.^ 

Md. Fransen 
Ja, 

Ville 

(lidt efter) 

Du — Mor — 

Md. Fransen 
Aa, ti nu, Barn! 

Ville 
Hvad bestiller Vorherre? 

Lasse 
Han hjælper alle Mennesker. 

Ville 

Hvordan — ? 

Lasse 

Han er god ved dem. 

Ville 
Er Vorherre god ved Mor? 

Lasse 

(betænker sig) 

Vorherre er god ved alle de gode Menne- 
sker. 

Ville 

Er Vorherre ikke god ved de slemme 

Mennesker? 

Lasse 

Nej, det kan du da nok forstaa! 

Ville 

(grundende) 

Jamen — Far er jo slem. 

Lasse 
Ja. Men saa kommer han heller ikke i 
Himlen. 

Villp: 
Kommer Mor i Himlen? 

Lassk 
Ja, def kan du tro! 

Ville 
Hvornaar kommer Mor i Himlen? 

Lasse 
Naar hun dør. 

Ville 
Hvad er det at dø? 

Lasse 
Du er rigtig dum, Ville! — Kan du ikke 
huske, da Peter døde? 

Ville 
Det var om Natten. 

Lasse 
Nej, det var ikke. Det var om Morgenen. 

Ville 
Jamen Mor havde tændt Lampen. 

Lasse 
Ja, for det var Vinter. Og saa var det 
mørkt. 

Ville 
Der var en Spillemand nede i Gaarden. 

Lasse 
Og Mor græd. 

Ville 
Far græd ogsaa. 

Lasse 
Far var jo slet ikke hjemme. 

Ville 
Nej, men bagefter. 

Lasse 

Far græd ikke. 

Ville 
Jo, for jeg saa' det. 

Lasse 
Saa var han fuld. 

Ville 
Kommer Far i Himlen? 

Lasse 

Nej. 

Ville 

Maa han ikke? 

Lasse 

Nej. 

Ville 
Siger Vorherre det? 

Lasse 

Det siger Feddersen. 

• 

Ville 
Hvem er Feddersen? 

Lasse 
Det er vores Lærer. 

Ville 
Hvad er en Lærer for en? 

Lasse 
Det er En, der ved alting. 

Ville 
Ved en Lærer alting? 

Lasse 
Ja. 

Ville 

(lidt efter) 

Naar jeg bliver stor, saa vil jeg ogsaa vide 
alting. 

Md. Fransen 
Sysss — Børn! 

Fransen 

(kommer ind og gaar lidt frem og tilbage i Tavshed) 

Ville 

(kryber ind under Bordet) 

Mor ! (lidt efter) — Mor ! 

Fransen 
Hvad er der nu! Hvad brøler du for! 

Md. Fransen 
Han græder, fordi han er sulten. 

Fransen 
Sulten ! 

Lasse 

(trodsig) 

Jeg er ogsaa sulten. 

Fransen 
Hvad siger du! 

Md. Fransen 
Børnene har ingen Mad faaet siden i Middags. 

Fransen 
Hvad rager det mig. Sørg du selv for dine 
Unger. 

Md. Fransen 
Har du ikke et Par Skilling at give mig.? 

Fransen 
Dig! — Ikke en øre! 

Md. Fransen 
Hvad skal jeg give dine Børn at spise? 

Fransen 
Send dem ud at tigge. 

Md. Fransen 

^med tilkæmpet Ro) 

Skal jeg tage Børnene og gaa ud og springe 
i Søen! Skal jeg! 

Franskn 
Gaa ad Helvede til! 

Lasse 
Du skal ikke græde, Mor. 

Fransen 
Hvad — ! Hvad siger du! 

Lasse 

(trodsig) 

Jeg siger — 

Fransen 

(hen imod ham) 

Jasaa! 

Md. Fransen 

(imellem) 

Du rører ham ikke! 

Lasse 
Gaa væk, Mor! 

Ville 

(sætter i et Vræl inde under Bordet) 

Fransen 
Lad mig faa fat i den Laban! Lad mig 
faa fat i ham! 

Md. Fransen 
Løb, Lasse! Ud af Døren! Skynd dig! 

Lasse 
Nej, jeg vil ikke. Ikke for ham! 

Fransen 
Hvad siger du! Hvad er det, du siger! 

Lasse 
Jeg siger — at saadan een — 

Md. Fransen 
Lasse — Lasse! 

Lasse 
— som gaar og drikker sig fuld hver Dag 

Fransen 
Godt! Min Dreng! 

Ville 

(under Sengen) 

Vorherre! — Vorherre! 

(Det banker) 

Fransen 

(slipper Lasse) 

Kom ind. 

(Store-Pelle, Lille-Pelle og Lund — i Deren^ 

Store-Pelle 
Ta' mig Tusen! Paa det dere Sættet! 

Lille-Pelle 
Hold Kæften din, Bror; Inte vingle dig up 
i Familj-Affær', du I 



Sid ned. 



Fransen 



Lund 



Jeg nedlader mig. 

(De sætte sig om Bordet. — Fransen gaar hen til Konen, taler sagte 
med hende, tager i Lommen og giver hende en Tokrone. Hun kaster 

et Sjal over sig og gaar) 



Fransen 
Her er Salmebogen. 

(Han kaster et' Spil Kort paa Bordet) 



Store-Pelle 



Vel det! 



(Han blander og giver Kort. — Md. Fransen kommer igen, stiller 
nogle Flasker paa Gulvet hos Manden, giver ham Penge tilbage og 

gaar ud i Kokkenet) 



Skaal ! 

Ak ja - 
Kærlek ! 

Spil ud! 

Hj ærter. 



Fransen 

Lillk-Pelle 
intet er saa Ijuflig som Brødras 

Lund 

Fransen 



k 

Lill e-Pelle 
End jag da! 

Store-Pelle 
Min — sade Fan' om Stockholm! 

(Spillet fortsættes. — Md. Fransen kommer ind, stikker et Smerre- 
bred i Haanden paa hver af Bamene, sætter en Bakke med Kaffe- 
kande og Kopper paa Bordet og gaar atter ud) 

Lille-Pelle 
Kvinnans Skaal! 

Lund 
Din Kones eller Madam Sørensens? 

Lille-Pelle 
Ah Fan! — Jag mener Kvinnans — hele 
Kvindlikhetans, førstaas ! 

Lund 
Hr. Petersen foreslaar en Skaal for Kvinden. 

Store-Pelle 
Kjærringen lefva! 

Lille-Pelle 
Kjærringens Skaal drikker jag als inte! 

Lund 
Kærlighedens da! 

Lille-Pelle 
Lat saa bli! 

Lund 

(synger) 

Den Pigelil til Citren lytter 

og til sin Skrædders ømme Sang — 

Store-Pelle 
Fan' i Kærleken! — Hid med Kortene! 

Lille-Pelle 
Inte rør jag de trasige Paperslapporna mere ! 
Skaal, Kamrater! 

Lund 
Vil du ikke spille, Skrædder? 

Lille-Pelle 
Skræddare! — Ja, vist er jag Skræddare — 
til ok med kun Skræddaregesel — vist er min 
Glædjes Blomster henvisnede i det ruskija 
Vædret — 

Fransen 
I Djævlens Skind og Ben — ! 

Lille-Pelle 
— Men endnu klappar Hjærtet før Sanning 

og Ret, og endnu (banker sig med Knoen paa Panden) 

endnu Ijuser bakom denne Panne en Gnista, 
som inte slukner, førend Døden paa yttersta 
Dagen sætter Pelle i Knæ! 

Lund 
Sandeligen — Skrædderen larmer! 

Lille-Pelle 
Skaal, mine Herrar! Fosterlandets Skaal! 

Store-Pelle 
Jag faar at protestera imod den dere 
Skaalen — . Den fattige eger intet Fosterland. 

Fransen 
Hørt! 

Lille-Pelle 
Kung Karls Land, Bror! 

Store-Pelle 
Ah Fan — ! Til Helvede med Kung Karl 
og hverja Konung! Der fins enddast een, som 
har Ret at eksistera: Arbetaren. 

Fransen 

(slaar i Bordet) 

Det er Fanden annamme mig sandt! — 
Mine! Vi skal have mere Kaffe! 

(Md. Fransen kommer ind og skænker i Kopperne) 

Lille-Pelle 
Jag maaste — i Sandhetens Namn maaste 
jag — — Jag mener, at det dere Talet gaar 
jag als inte med til. 

Lund 

Ha, Slave, elendige Skræddersjæl, Judas — 

Vover du — ? 

3* 

Fransen 
Den, der svigter sine Kammerater, naar det 
gaar løs, han er ingen Mand. 

Lund 
Jeg forlanger det Spørgsmaal nærmere 
drøftet, hvad Straf en saadan Maddike bør lide. 

Lille-Pelle 
Jag maaste — 

Lund 
Sæt dig ned. Du maa ikke tale med, naar 
Almenvellet drøftes. Du holder med vore Under- 
trykkere. Du gør fælles Sag med dem, der 
suger den Fattiges Blod. Du er en Vampyr. 

Lille-Pelle 
Jag protesterar — ! 

Lund 
Ingen Protest kan gælde, naar det angaar 
Samfundet. Og Samfundet, det er os, det er 
de besiddelsesløse, de fattige. 

Fransen 
Det er en Ære at være fattig. 

Lund 
Det er den fattiges eneste Ære. Og den 
forhaaner du, skøndt du selv er fattig. Du for- 

haaner dig selv, du spytter dig selv i Ansigtet. 
Mine Herrer, hvad skal man tænke om den, 
der spytter sig selv i Ansigtet! 

Lille-Pelle 
Om jag maaste — 

Lund 
Erkend din Brøde, Naal. Se og erkend 
den. Eller du skal henslæbe Resten af dine 
Dage under Vægten af det samlede Proletariats 
Foragt! 

Store-Pelle 
Socialismen lefva ! 

Fransen 
Den leve! 

Lund 
Skaal! 

Fransen 
Arbejderen er Fremtidens Mand. Det er 
ham, der bærer det hele. 

Lund 
Fremtiden — det er os. 

Store-Pelle 
Arbetaren er Frisinnets Mand. Der finds 
ingen Frisind utan hos den fattige. 

Lund 
Fattigdom og Frisind er et og det samme. 
Der hvor man finder Fattigdom, der finder man 
Frisindet, og der er Folket. 

Lille-Pelle 
Der finds intet Folk. Finds intet Foster- 
land, saa finds ej heller noget Folk. 

Fransen 
Hele Verden er Folkets Fædreland. 

Lund 
Akkurat. Dog undtages Kvarteret omkring 
Amaliegade og tilstødende Pladser. 

Fransen 
Rigdom er en Forbandelse! 

Lund 

Ak ja! 

Lille-Pelle 

Maaste jag — 

Lund 
Hr. Petersen har Ordet. 

Lille-Pelle 
Den sociale Fraagan er Fraagan om 
Lykken — 

Fransen 

Hørt ! 

Lille-Pelle 
Men Lykken finds ene i Hjærtarne. Det 
gælder at førædle sig, at bli adlig — 

Lund 
Skædderen er Aristokrat! 

Lille-Pelle 
Ah Fan — Jag mener Hjærtats Adel. 

Lund 
Mine Herrer — 

Lille-Pelle 
Mine elsklige Brøder — 

Lund 
Holdkæft. 

Lille-Pelle 
Saasom Lykken enddast — 



Lund 
Hold dig til Sagen, Pelle. Det er den so 
ciale Reform der drøftes. 

Fransen 
Mine! — - Mere Kaffe! 

Store-Pelle 

(med Flasken) 

Buteljan er tom. 

Lund 
Skrædderen har drukket det. 

Lille-Pelle 
Jag! — Er det jag! — Jag sværjer — ! 

(Marie kommer ubemærket ind; gaar hen og sætter sig) 

Md. Fransen 
Er du der, Marie. 

Marie 

Ja. 

Md. Fransen 

Har du talt med Axel idag? 

Marie 

Ja. 

Md. Fransen 

Han var her i Middags. 

Marie 

Naa. 

Md. Fransen 

(hovedrystende) 

Det er Synd, du gør, Marie. Det er stor 

Synd! 

Marie 

(tier) 

Md. Fransen 
Folk siger, at du render med hafn, Kandi- 
daten, eller hvad han er for noget. 

Marik 
Siger Folk det — 

Md. Fransen 
Du skulde ikke gøre det, Marie. Du vil 
komme til at fortryde det. — Hvad tror du, 
saadan en Herre bryder sig om dig, en Fabriks- 
pige, en fattig Tøs ! Han er saamænd lige glad, 
hvordan det gaar dig, naar han har moret sig 
med dig. For det er det han vil. 

Marie 
Det bliver min Sag. 

Md. Fransen 
Din Sag! Bliver det din Sag! — Er det 
Takken, fordi jeg har slidt og slæbt med jer, 
fra I var smaa? — Synes du ikke, jeg har 
Sorger nok! 

Marie 

Det er bedst, jeg gaar. 

Md. Fransen 
Ja, gaa du! Gaa du kun, din uforskam- 
mede Tøs! Der kommer nok den Tid, da du 
vil fortryde, hvordan du har baaret dig ad. Og 
naar mit Hjærte er bristet af Sorg, vil du maa- 
ske ønske, du kunde komme og tale til din 
Mor, men saa er det for sent. 

(Hun gaar ud i Kokkenet) 

Lasse 
Du maa ikke gaa, Marie. 

Marie 
Maa jeg ikke, Lasse. 

Lassk 

(lidt efter) 

Du — Marie. 

Makie 

Naa? 

Lasse 
Hvem er Kandidaten? 

Marie 
Det er — ikke nogen. 

Johan 

(kommer ind) 

Naa — her er nok Gilde! 

Marie 

Javist. 

Johan 

Et kønt Selskab! Se den tykke der. Har 

er sgu dejlig. — Og Gamle! Den er høj i Aften. 

Marie 
Har du været paa Arbejde idag? 

JOIIAX 

Ja, paa Atelieret. 

Marie 
Er du snart færdig med dit Billede.? 

Johan 
Det ■— nej, det dur ikke. Men jeg har be- 
gyndt paa et nyt. Larsen hjælper mig lidt med 
Træerne. 

Marie 
Det var nok bedre, om du blev ved din 
Profession. 

Johan 
Var det det. Aaja . . . Men jeg er nu ikke 
født til at være Malersvend. 

Fransen 

(rejser sig) 

Mine Herrer — mine kære Venner — 

Johan 
Død og Pine — Plakat! 

Lasse 
Haa! — Se engang — . Han kan ikke 
staa alene. Saadant et Svin! 



III. 

(I et Lysthus). 

Marie 
Se Stjærnerne — . 

Peter 



Ja. 



Marie 
Den store der — hvor den blinker! 

Peter 
Nu blev den borte. 

Marie 
Der er den igen. Aa — ! Der faldt een ! 
Der — Over Træet. 

Peter 
ønsk! 

Marie 
Den er slukket, du. 

Peter 
Der kommer nok een igen. (Pause) Du er 
saa tavs. Marie. 

Marie 
Er jeg — . Nej, der kommer ikke flere . . . 

Peter 
Hvad tænker du paa? 

Marie 
Paa dig. 

Peter 
Paa mig — 

Marie 
Og paa de andre. 

Peter 
Hvem? 

Marie 
Dem derhjemme. (Pause) — Du . . 

Peter 
Ja. 

Marie 
Du holder jo af mig, ikke? 

Peter 
Hvorfor spørger du? 

Marie 
Jamen — — Længe? 

Peter 
Altid, Marie. 

Marie 

(lidt efter) 

Aanej — Men længe; rigtig længe. 

Peter 
Drik Vinen. Klink med mig, du. 

Marie 
Hvem der altid kunde blive siddende her 

Peter 
Vilde du ønske det? 

Marie 
Ja. (Pause) — Der er nogen, som synge 
Hør engang — ! 

Peter 
Det er ude paa Vejen. 

Marie 
Hvad er det, Klokken slaar? 

Peter 
Ti. 

Marie 
Allerede. 

Peter 
Det er ovre i Kirken. 



Marie 
Aa, du! 



Peter 
Hvad er det — hvad er det dog! 

Marie 
Ingenting. Det er ingenting. — Du maa 
ikke gaa fra mig! 

Peter 
Hvor kommer du paa det? 

Marie 
Ikke endnu! 

Peter 
Nej, nej — . 

Marie 
Ja, for saa — 

Peter 
Hvad saa? 

Marie 
Saa gaar jeg ud og drukner mig. 

Peter 
Tal dog ikke saadan, Marie! 

Marie 
Det gør jeg . . . Det gør jeg. 

Peter 
Vil du have mere Vin? 

Marie 
Ja. 

Peter 
Hvad tænker du nu paa? 



{ 

Marik 
Paa, at det var bedre, om jeg aldrig havde 
kend,t dig. 

PETER 

Marie — ! 

Marie 
For naar du gaar fra mig, saa er det alt- 
sammen forbi. Men det er ogsaa ligemeget. 
Det bryder jeg mig ikke om. — Og du vil jo 
altid holde af mig alligevel! 

Peter 
Ja, Marie. 

Marie 
Og naar jeg saa bliver gift, saa vil du 
komme og besøge mig. 

Peter 
Naar du bliver gift — .? 

Marie 
Vil du ikke? 

Peter 
Jo ■ — Jovist . . . 

Marie 
Saa tage vi ud sammen. Ud til Klampen- 
borg. Om Sommeren. 

Peter 
Men hvis din Mand faar det at vide? 

Marie 
Pyt! 

Peter 
Jamen — hvorfor vil du gifte dig med ham, 
naar du ikke bryder dig noget om ham? 

Marie 
Naar jeg ikke kan blive gift med dig, saa 
er det ligemeget, hvem jeg bliver gift med. 

Peter 

(bøjer sig over hende) 

Min lille, søde — 

Marie 

(pludselig) 

Nej — ! Lad være! 

Peter 
Naa — vær nu sød — . 

Marie 
Du maa ikke! 

Peter 
Sysss . . . 

Marie 
Slip mig — ! 

(Hun leber ud) 

Peter 

(eiter hende) 

Marie! — Hør dog! — Hej, Marie! — Jeg 
tror . . . 



STAKKELS PIGE — . 

I. 

(Et Værtshus.) 

Sørensen 
Nej, jeg bryder mig ikke om Politik. Naar 
man har Kone og syv Børn, saa bryder man 
sig ikke om Politik. 

Jensen 
Det er noget Snak. Jeg sætter bare, at vi 
-alle sammen sagde saadan! Hvad Fanden blev 
der saa af Politiken? 

Sørensen 
Den maa naturligvis Ministrene passe. Hvad 
har vi dem ellers til. 

Jensen 

Den er god! 

Sørensen 

Ja, og saa er der jo Folketinget. 

4* 

Jexskx 
Jamen — naar vi ikke stemmer, saa bliver 
der jo ingen valgt ind i Folketinget! — Nej, 
du er sgu forkert i Byen, min Ven! 

SaREXSEX 

Nej, gu er jeg ej; for jeg er Blikkenslager; 
jeg er ikke Politiker. Har du nogen Sinde set 
en Blikkenslager, der var Politiker? 

Jexsex 
Du hører til den gamle Skole, Sørensen. 

SøREXSEN 

Det gør jeg. 

Jexsex 
Du følger ikke med Tiden. 

SøREXSEN 

Følger du med Tiden? 

Jexsen 
Ja, jeg gør. Jeg læser Bladene, jeg holder 
Social-Demokraten, og jeg har engang talt i 
en Forsamling, og alle Folk sagde, at det var 
udmærket, det, jeg sagde. 

Sørensen 
Hvad sagde du da? 

Jenskn 
Jeg sagde, at Staten skulde overtage Produk- 
tionen. Og saa sagde jeg, at det vilde ende 
med en Katastrofe engang, og saa skulde vi 
bruge Magt. 

SøRKNSKN 

Død Og Pine — er du gal! De sætter jer 
i Fængsel allesammen! 

Jenskn 
Og saa sagde jeg, at al den Snak om Op- 
lysning kunde være god nok, men at de i 
Stedet for Oplysning hellere skulde give den 
fattige noget Arbejde. 

Sørensen 
Sagde du det! Det var sgu godt, Jensen! 

Jensen 
Jeg var gal i Hovedet den Aften, ser du. 
Og saa havde jeg kanske ogsaa en lille Stjært paa. 

Sørensen 
Javel. 

Jensen 
Naar man hører alt det Vrøvl om, at det 
er Oplysning og Oplysning og ikke andet end 
Oplysning, som Arbejderen mangler, saa kan 
man sgu ogsaa blive gal i Hovedet! 



é 

SORENSEN 

Nej, vi mangler ingenting i den Henseende. 

JeNSExX 

Vi er lige saa kloge paa vore egne Sager, 
som de andre er paa deres. Og saa gaar de 
der og breder sig og gør sig tykke og tror, at 
de gør en Satans Nytte her i Verden, disse 
Herrer Professorer og Studenter, som i Virkelig- 
heden ikke er til Spor af Nytte i Verden! Og 
saa skal vi sige : Tak skal I have, det er rigtig 
pænt, at I saadan vil tage jer af os! — Er 
det ikke til at blive gal over, maa jeg spørge? 

Sørensen 
Saadan nogle Sprællemænd! 

Jensen 
Jtg skal sige dig, Sørensen, jeg har ikke 
danset paa Roser hele min Livstid; jeg har 
maattet arbejde, ja, jeg har, og det har vi 
allesammen maattet. Og derfor skal vi heller 
ikke lade os dupere, naar der kommer nogle af 
de fine og siger: Se her, Godtfolk, nu skal vi 
lære jer noget — og saa ved de alligevel ikke 
andet, end hvad vi kan læse os til i Aviserne. 

Sørensen 
Det har du Ret i. 

Jensen 
Og du skal se, at naar vi er færdige med 
at lave Revolution, saa kommer disse Herrer sgu 
nok og siger: Det var flinkt gjort, mange Tak 
skal I have for det; men nu kommer I til at 
lade os styre det hele for jer, for det har vi 
bedst Forstand paa. 

Sørensen 
Jeg synes nu ikke, I skulde lave Revolution 
Jensen. 

Jensen 
Naa, synes du ikke. Hvad skulde vi saa 
lave? 

Sørensen 
Ingenting. 

Jensen 
Du er sgu dejlig, Sørensen. 

Sørensen 
Ja> j^g ga^i' riu ikke med til det. Og der 
er heller ingen af mine Børn, der faar Lov. 

Jensen 
Ved du, hvad du er? 

Sørensen 
Hvad er jeg? 

Jensen 
Du er en gammel Kælling. 

Sørensen 
Er jeg — ! 

Jensen 
Et Pattebarn, forstaar du — . 

Sørensen 

Jeg -! 

Jensen 
En daarlig Makker. En Reaktionær. En — 

Sørensen 
Nej, hør nu — 

(Bentsen kommer ind) 

Jensen 
Naa —} 

Bentsen 
Strejke ! 

Jensen 
Jeg er med/ 

Bentsen 
Vi er allesammen med. 

Sørensen 
Hm — . 

Bentsen 

(sætter sig hos dem) 

Vi stod nede i Porten, da han kom. Saa 
sagde han, at han var furet, og saa sagde Olsen, 
at det skulde vi ikke finde os i. For Selmer 

har altid været en god Kammerat. — Og vi 
ved jo nok, hvad der er ivejen. 

SaRENSEN 

Jamen — hm — . 

Bentsen 
Saa gik Olsen og Christiansen op paa Kon- 
toret og sagde, at de skulde il^ke vente efter os 
paa Mandag, for vi kom ikke. 

Sørensen 
Død og Pine! 

Bentsen 
Og saa sagde Christiansen, at vi skulde staa 
fast; og det sagde de ja til. 

Jensen 
Hvad sagde du? 

Bentsen 
Jeg sagde ikke noget. 

Jensen 
Gaar du ikke med os? 

Bentsen 
Jo. 

Jensen 

Det er udmærket! Det er Fanden gale 

niig — 1 Hejda, Vært! Tre Sorte! 

Sørensen 
Og jeg siger, at naar man har en Kæreste, 
saa maa man sgu passe paa hende. Det siger 
jeg. Og Selmer har jo hele Tiden set paa, at 
han gik og spillede Kispus med hende. 

Jensen 
Ja, Selmer er et Fjols. 

Sørensen 
Det er jo det, jeg siger! 

Jensen 
Men han har altid været en god Kammerat, 
og saa skal han ikke jages fra sit Arbejde, 
fordi den Laban er bleven ked af Tøsen. Det 
skal han ikke. 

Sørensen 

Selmer skulde ladet hende gaa for længe 

siden. Jeg sagde det til ham, gjorde jeg. Jeg 

sagde : Lad du hende løbe, Selmer, hun er sgu 

ikke bedre værd. Men se, om han gjorde det! 

Bentsen 
Du kender ikke Kærligheden, Sørensen. 

Sørensen 
Jeg ikke. 

Bentsen 
Nej, du gør ikke. 

Sørensen 

Og jeg har været gift i tyve Aar og har 
syv Børn! 

Bentsen 
Jaja — du kender den ikke alligevel. For 
du læser hverken Bøger eller Aviser, og saa kan 
du ikke følge med i nogen Ting. 



Jensen 
Det skulde nu ikke have været mig, hun 
var Kæreste med! Saa skulde Visen snart have 
faaet en anden Lyd! 

Bentsen 
Ja, det siger du nok — ! 

Jensen 
Naar man forstaar at omgaas Fruentimmer, 
saa' kan man godt komme afsted med dem, 
selv om det er en Tøs, der har Lyst til at gaa 
paa Galejen. 

Sørensen 
Ja, gu kan man saa. 

Jensen 

Jeg skal sige dig, dengang jeg var forlovet 

med Fransiska, var det ogsaa saadan, at hun 

holdt af at gaa lidt i Byen, naar jeg ikke var 

med. Saa stak jeg hende en Dag et Par paa 

Tæven og sagde hende, at det var mig, der 
var hendes Kæreste. Og saa var den Sag i 
Orden. 

(Olsen*, Christiansen, Frank og flere andre Arbejdere komme ind) 

Christiaxsex 
Nej, vi skal ikke lade os behandle som 
Hunde! 

Fraxk 
Det manglede sgu bare! 

Ex Arrejder 
Vært! En Skylle her! 

Værten 
Skal komme! 

Frank 
Jeg har ikke noget imod en lille Ferie. De 
store har Ferie hele Aaret igennem. 

Sørensen 
Naturligvis — saadan — en lille Ferie. 
Paa nogle Dage. 

Værten 
Værs'artig, mine Herrer! 

Bentsen 
Hm — jeg er en gammel Mand — 



\ 

En Arbejder 
Hvad siger Bentsen? 

Bentsen 
Jeg er en gammel Mand — Jeg kender 
det; jeg kender det . . . 

Jensen 
Hvad kender du? 

Bentsen 
Det nytter ikke noget. Der er Forskel, ser 
I. Naar man hører til de smaa, saa nytter det 
ikke noget at stille sig paa Bagbenene. 

Christiansen 
Man skal ikke lade sig byde alt! 

Bentsen 
Bi bare lidt. 

Sørensen 
Hm — syv Børn . . . 

Jensen 
Der er ingen, der skal kalde mig Skrue- 
brækker. 

Sørensen 
Bevars'. 

Frank 
Naada! Der er vel ingen Slyngler imellem os! 

En Arbejder 
Skaal, Kammerat! 

Jensen 
Han giver sig nok. 

Christiansen 
Vi giver os Fanden tage mig ikke! 

Sørensen 
Hm — det er bare det — igrunden ved- 
kommer den Sag jo ikke os. 

En Arbejder 
Hvad siger han? 

Jensen 
Han siger, at det rager ikke os. 

Flere 
Hvad for noget! Hvem er det! Hvad 
siger han! 

Frank 
Vi er dog ikke Slaver! 

Bentsen 
Hm — . Lad os se, hvad vi er. 

Jensen 
Nu erklærer vi Krig. 

Frank 
Krig paa Kniven ! 

Christiansen 
Kammerater, et Ord! Jeg foreslaar, at vi 
opsætter en Skrivelse — en Adresse — 

Frank 
En Proklamation! 

Christiansen 
Rigtig. En Proklamation. 

Jensen 
Jeg er fned. Hvad skal vi proklamere? 

Christiansen 
Vi skal benytte Lejligheden til at slaa fast, 
at vi er Mennesker! 

SORENSEN 

Jamen — Død og Pine! Bare ingen Over- 
ilelse! 

Christiansen 

Det skal naturligvis siges paa en rolig og 
værdig Maade — saadan at det indgyder Respekt. 
Saa underskriver vi det allesammen og sender 
en Deputation over paa Kontoret. 

Sorensen 
Hm — . 

Christiansen 
Forstaar I! Det er saadan en Slags Krigs- 
erklæring. For Arbejderen er en Magt i Sam- 
fundet, og en Magt skal man Fanden hente mig 
respektere ! 

Jenskn 
Akkurat ! 

Frank 
Jeg foreslaar, at vi begynder saaledes: I 
Betragtning af at alle Værdier fremkommer gennem 
Arbejdet — 

Jensen 
— Gennem Arbejderens Arbejde — . 

Frank 
Arbejdet er nok. 

Jensen 
Jamen det er ikke tydeligt. For der er 
sgu ikke en eneste Kuponklipper, uden han 
bilder sig ind, at han arbejder. 

Christiansen 
Nej, lad mig — ! Det er noget, y^^ forstaar 
mig paa! 

Jensen 
Lad os høre! 

Christiansen 
Der skal simpelt hen staa: Vi undertegnede 

— hm — undertegnede Medlemmer af — af det 
civiliserede Samfund henstille — nej, det duer 
% ikke — opfordre i Kraft af — i Kraft af — 

SORENSEN 

I Kraft af hvad for noget! 

Christiansen 
I Kraft af — nej — under Henvisning til, 
at Frihed og Lighed og Broderskab er det Løsen, 

som — 

Frank 

Maa jeg spørge, om en Arbejdsmand og 
en Etatsraad skal være Brødre nu? For saa vil 
jeg melde mig ud af Kompagniet. 

Sørensen 
Hm. — Kunde det ikke begynde saaledes: 
Højstærede Hr. Hammer! 

Jensen 
Er der maaske nogen, der siger Højstærede 
Hr. Sørensen til dig, dit Bagbæst! 

En Arbejder 
Jamen, hvem skal med i Deputationen.? 

Frank 
Det afgøres ved Valg, selvfølgelig. 

En Arbejder 

Jeg stemmer paa Olsen. 

5 



# 

En Arbejder 
Jeg stemmer ogsaa paa Olsen. 

Fkaxk 
Ja, hvad mig angaar — 

Olsen 
Hold op med de Narrestreger. Der skal 
ikke være nogen Deputation. 

Chrishansen 
Skal der maaske heller ikke være nogen 
Proklamation? 

Olsen 
Hvad skal den til.? 

Christiansen 
Til at — til at præcisere vort Standpunkt. 

Jensen 
Netop — ! Præcisere! Fanden gale mig! 

Flere 
Olsen vil tale! — Lad Olsen tale! 

Olsen 
Aanej — der er nok iblandt os til at tale. 
Og der er nok til at lave Proklamationer. I 
sidder bare og snakker og venter paa, at der 
skal ske noget. 



67 

Frank 
Gør vi det! 

Olsen 

Men der sker ingenting. I duer ikke. I 

er alt for grønne. Der vil gaa mange hundrede 

Aar, før der sker noget. 

Frank 
Hør engang! 

En Arbejder 
Nej, stop, Kammerat — ! 

Olsen 
Jaja — . Frihed og Lighed — det er alt- 
sammen meget godt. Det er saadan noget, de 
skriver i Avisen eller staar og vrøvler af paa 
Valgdagen, og saa raaber I Hurra og gaar hjem 
og trækker i Tøjet og begynder forfra. 

En Arbejder 
Gu gør vi ej. Vi arbejder ikke paa Valg- 
dagen ! 

Olsen 

Hvorfor slider og slæber vi, hvorfor sulter 
og fryser vi, naar vi ved, det er uretfærdigt? 
Hvorfor finder vi os i alt, hvis vi virkelig er en 
Magt i Samfundet? Hvorfor? 

Bentsen 
Aa — det er fordi, vi er nogle Lusepustere 
allesammen. 

SaREXSEX 

Jeg er ingen Lusepuster. 

Fraxk 
Olsen har Ret. Det gælder om at handle. 

Christiaxsen 
Det gælder om at sætte sig i Respekt! Jeg 
toreslaar, at vi synger Marseliæsen! 

Jexsen 
Javel. Læg for! 

Christiaxsen 
I sluttet Kor: En — to — . 

Flere 

(begynder at synge.) 

Op I brave — 

Værten 
Sysss — sysss, mine Herrer — ! 

Christiansen 

(paa en Stol.) 

Nu vil jeg tale, og jeg vil tale om — 

En Arbejder 
Hvem har bedt dig om at tale? 

Christiansen 
Hold din Kæft, til jeg er færdig. — Kamme- 
rater — ! 

Værten 
De maa ikke staa op paa mine Stole. 

Christiansen 
Kammerater, læg Mærke til mine Ord — ! 

Værten 
Hører De ikke! — Sæt Dem ned! 

(Peter Hammer og Forvalter Andersen i Deren) 

Andersen 

(hviskende) 

Skal vi gaa ind? 

Hammer 
Javist — . 

Sørensen 

(rejser sig) 

Værsgod — . 

(Han byder en Stol. — Stilhed i Stuen) 

Hammer 
Tak, Sørensen. (Han sætter sig) — Er De ogsaa 
med her? 

Sørensen 
Jeg — ! Nej — jeg er her slet ikke. Det 
er bare — Jeg er lige kommen. Og min Kone 
venter hjemme. 

Hammer 
Men De, Jensen? 

Jensen 
Jeg sidder og vederkvæger mig, Hr. Kandidat. 
Saadan efter Ugens Arbejde. 

Axel Selmer 

(som hidtil har siddet ubemærket i en Krog, rejser sig og kommer 
nærmere; han er ikke ganske ædru) 

Hvor er han — ? 

Hammer 

(monstrer ham) 

Hvem er den unge Mand? 

Sørensen 
Det er hendes Kæreste, som — hm — De 
ved nokl (bryder af) Au, for den — ! 

Hammer 
Han synes at være beskænket. 

Sørensen 
Ja, Pinedød er han svirende. Det er vi 
allesammen! 

Selmer 

(nærmere) 

Hør engang min Ven — 

Hammer 
Undskyld — 

Selmer 
Hvadbehager — ? 

Hammer 
Vær saa god at gaa lidt til Side. 

Olsen 

fimellem) 

Ingen Dumheder! 

En Arbejder 
Lad ham bare — . 

Selmer 
Slip mig! 

Frank 
Pas paa: der bliver Ballade! 

Selmer 
Jeg vil tale med den Laban — jeg vil 

Andersen 
Imorgen! — mellem ni og ti — 

Marie 

(i Doren) 

Er Selmer her? 

Selmer 
Hvor kommer du fra? 

En Arbejder 
Kom ind, lille Jomfru. 

Selmer 
Kender du ham der? — Naa, han vil stikke 
af! Hej, bi lidt, min Ven! Her er noget til dig! 

(Han slynger en Flaske efter ham; den rammer ham i Ansigtet; han 
falder; nogle af Arbejderne flokkes om ham og lofter ham op; 

Andersen lober efter Politi) 

Frank 
Sikken en Sylte! 

Sørensen 

(skriger) 

Blod! — Se bare! 

Christiansen 

(til Selmer) 

Ud af Døren i en Fart. Skynd dig og løb ' 

Marie 
Aa Gud! Han har slaaet ham ihjel! 

Christiansen 
Det er din Skyld, min Tøs. 

Værten 
Luk Døren! 

Andersen 

(med en Betjent) 

Det er hafn der! 

Betjenten 
Godt. — De har set det alle? 

'En Arbejder 
Jeg har ingenting set. 

SØRENSEN 

Det har jeg! Jeg saa det hele! — Han 
tog Flasken — saadan — og saa — lige i 
Ansigtet! 

Bentsen 

Ja, du ser godt, du. 

BeTJExNTEN 

(til Selmer) 

Vil De følge med — . 

(De gaa) 

Marie 
Aa Gud! 

Værten 
Skrub af, din — ! 



II. 

(Hos Fransens. Aften.) 

Fransen 

(ligger i Sengen og synger) 

Den første Nat, den første Nat de kysses og 

de klappes; 



74 



Den anden Nat, den anden Nat de bides og de 

nappes. 
Jeg snurrer mine Høns 

(rejser sig paa Albuen) 

Hvor skal du hen? 

Md. Fransen 

(med ea Bylt) 

Hvor jeg skal hen — . 

Fransen 

Javel — ! 

Md. Fransen 

(viser ham Bylten) 

Det kan du vel se. 

Fransen 
Hvad er det? 

Md. Fransen 
Min Nederdel og to Skørter. 

Fransen 

Naa. 

Md. Fransen 

Gud ved, om Nilsen vil laane mig noget 

paa defn! Skørterne er baade hullede og slidte, 

og Nederdelen har jeg gaaet med i seks Aar. 

Men maaske forbarmer han sig over mig og 

giver mig halvtreds Øre, saa jeg kan faa et 

kvart Rugbrød og en Fjerding Fedt. For Børnene 

maa have noget at spise. 

Fransen 
Aa, hør, Mine — . 

Md. Fransen 
Hvad er det? 

Fransen 
Tag Flasken og gaa ind til Rasmussen og 
faa en halv Pægl til mig med det samme. 

Md. Fransen 
Nej, jeg gør ikke. 

Fransen 
Du kan bede ham om at skrive det. 

Md. Fransen 
Han borger os ikke for en øre mer. 

Fransen 
Du kan sige, at han skal snart faa, hvad 
vi skylder ham. 

Md. Fransen 
Javist — ! 

Fransen 
Sig, at jeg er syg; men naar jeg kommer 
op og faar begyndt at arbejde — 

Md. Fransen 
Jeg vil ikke gaa ind i hans Butik. Han 
ser paamig, som om han vilde sige: Er du den 



76 



du Tiggerkælling. — Og du behøver heller ikke 
mere at drikke! Det var bedre, du sørgede for 
lidt Mad til de to smaa Stakler, der gaar her 
for Lud og koldt Vand! 



Godaften — . 



Godaften 



Fru Vkst 

(i Deren) 

Md. Fransen 



Fru Vest 
Jeg kommer blot for at sige Dem, at De 
maa være ude af Lejligheden til Onsdag Middag, 
for den er lejet ud. 

Md. Fransen 
Ude af — ! Jamen — ! 

Fru Vest 
De skylder mig Husleje for de tre sidste 
Maaneder, Madam. 

Ml). Fransen 
Er det virkelig Deres Alvor, Frue — I Og 
de to smaa Børn — ! Hvor skal vi saa hen, nu, 
Vinteren staar for Døren? 

Fru Vest 
Jeg kan ikke blive ved at give Henstand. 
De kan jo henvende Dem til en eller anden 

Forening. Der er saa mange af den Slags — . 
Vorherre hjælper altid. 

Md. Fransen 
Aanej — Vorherre hjælper os ikke. Men 
hvis De, gode Fru Vest — . Bare i nogen Tid — . 
Indtil min Mand faar Arbejde — ? 

Fru Vest 
Nej, ved De hvad — ! Det kender vi nok! 

F'ransen 
Der er nogen, som har lovet mig Arbejde 
— lige efter Flyttedagen — . 

Fru Vest 
Saa — ? Er der det.? 

Fransen 
Det er ganske bestemt — . 

Fru Vest 
Lejligheden er lejet ud, som De hører. Og 
saa maa De være herfra Onsdag Middag! 

Md. F^ransen 
Herregud, Frue — 

Fru Vest 
Jaja — nu ved De det! 

(Hun gaar) 

Fransen 
Den forbandede Hejre! 

Md. Fransen 
Hvor skal vi nu faa Tag over Hovedet — ! 

Fransen 
Saadan en Kælling! at hun skal — ! Havde 
det endda været et Mandfolk, saa skulde jeg — ! 

Md. Fransen 
Jeg vilde ønske, jeg var død og langt borte 
fra al denne Elendighed, som du har ført mig 
ind i! 

(Hun tager sin Bylt og gaar) 

Fransen 
Det gaar glædeligt! 

Ville 

(en Stund efter) 

Nu sover han. 

Lasse 
Sysss — . 

Ville 
Jeg er sulten. 

Lasse 
Du maa vente, til Mor kommer. 

Fransen 
Lasse — . 

Lasse 
Ja. 

Fransen 
Hvor er du? 

Lasse 
Her. 

Fransen 
Tag mig den Flaske der! 

Lasse 

(betænker sig) 



Naa — ! 



Fransen 
Lasse 

(henter Flasken og giver ham) 



Fransen 

(drikker og lægger Flasken i Sengen hos sig) 

Kom herhen, Drenge, og hør, hvad jeres 

Kar vil sige jer — . (Bemene komme lidt nærmere) PaS 

paa mine Ord, og naar I bliver Mænd, saa husk, 
hvad den Gamle sagde! Ser I: der er to Slags 
Folk til i Verden. — Har du det, Lasse? 

Lasse 
Ja. Det er de onde og de gode. 

Fransen 
Sludder! Hvor har du det fra? 



/ 

Lasse 



Fra Feddersen. 



Fransen 
Javel, det er saadant noget, I lærer i Skolen. 
Men naar I kommer ud af Skolen, saa er det 
først, I skal begynde at lære. — Onde og gode! 
Der er ingen onde Mennesker til, og der er 
heller ingen — saadan — gode. 

Lasse 
Jo, der er. For Mor er god! 

F'ransen 
Mor — ! Naa — ja; det er rigtigt, Lasse. 
Det er godt. Du er en rar Dreng. 



Lasse 

(sagte, haanende) 



Svin — ! 



Fransen 
Nej, ser I: de to Slags Folk, det er de rige 
og de fattige, forstaar I? 

Lasse 
Ja. 

Fransen 
Og saa skal I ogsaa vide, at det bedste, 
et Menneske kan gøre her paa Jorden, det er 
at hjælpe de fattige imod de rige. Tænk paa 

det^ naar I bliver store, og husk saa paa, at 
det var jeres Fader, der sagde jer det. Lad 
mig- ikke faa Skam af mine Drenge! 

(Han lægger sig og falder lidt efter i Sevn) 
(Johan og Larsen kommer ind) 

Johan 
— Nej, jeg duer ikke til nogen Ting — . 
Hvor er Mor? 

Lasse 
Mor er gaaet. 

Johan 

(flejter) 

Saadan! — Og der ligger han! — Sæt dig, 
Larsen. 

Larsen 

(med et Blik til Sengen) 

Din Gamle? 

Johan 
Tilstaaet. 

Larsen 

(sætter sig, tager en lille Schagpibe frem, stopper og tænder) 

Jeg tror, at der vil komme en Tid, da 
Menneskene ikke har Brug for Kunst. ' 

Johan 
Det lader til det. (S©ger i Krogen) Hvor er 

Flasken? — naa, dev — (Han tager den i sengen og holder 

den op for Lyset) Her er lidt endnu. (Drikker) — Hvad 
var det, du sagde om Kunsten? 

Larsex 
Jeg siger, at det er forbandet, som du har 
lagt dig efter at drikke i den sidste Tid. 

Johan 
Det ligger til Familien, du. — Og jeg er 
ogsaa ligeglad. 

Larskn 
Jeg har sagt dig hele Tiden, at du kunde 
ikke male. Men du vilde ikke tro mig. 

Johan 
Nej, jeg vilde ikke. 

Larsen 
Tror du det nu? 

Johan 
Ja, naar du siger, at du heller ikke kan, 
saa — . Men naar jeg ikke duer til det^ saa 
duer jeg ikke i denne Verden. 

Larsen 
Der er meget andet, et Menneske kan tage 
sig for, som er mere nyttigt. For Kunst er 
unyttig. Kunst er Sukkergodt for Børnene, for 
dem, som har Raad til at give sig af med det, 
der ikke ligger for. 

Johan 
Ja, det siger du nu! 

Larsen 
Jeg sætter, jeg er en Rigmand og staar med 
fem hundrede Kroner i Haanden og vil købe et 
Maleri, jeg har faaet Lyst til. Men jeg ved, at 
i Huset ved Siden af bor der en stakkels Sko- 
mager, som slider fra Morgen til Aften for at 
bjærge Livet til sig og sine Unger. Jeg ved, 
at disse fem hundrede Kroner for ham vilde 
betyde Lykken, Tilfredshed med Tilværelsen, 
Mod til at leve Livet, Glæde og Fred. Det ved 
jeg, for jeg kender ham. — Stg har jo Lov til 
at bruge mine Penge til, hvad jeg vil. Men har 
jeg Lov til at købe dette Billede, som jeg kan 
leve ligegodt foruden? — Nej du. Kunst er unyttig! 

Johan 
Hm — jeg ved ikke, af hvilken Grund jeg 
egentlig er forpligtet til at gaa om og gøre mig 

nyttig. 

Marie 

(kommer ind) 

Godaften. 

Larsen 

Godaften. 

Marie 

Er Mor ikke hjemme? 

Lasse 
Mor kommer straks. 

(Hun sætter sig) 

6" 

Larsen 
Er det din Søster? 

JOHAX 

Ja. 

Larsen 
Hm — . 

Fransen 

(vaagner) 

Hvem er det? 

Marie 
Det er mig. 

Fransen 

(sætter sig op i Sengen) 

Naa, er du der — . Hvad vil du? 

Md. Fransen 

(som kommer ind i det samme) 

Fransen ! 

Fransen 
Svar! Hvad vil dti her? 

Md. Fransen 
Lad hende være i Fred, stakkels Barn! 

Fransen 
Ja, det rigtigt, ynk hende kun! Saadan en 
Tøs, der knapt er kommen ud af Skolen, før 
hun ligger i med den første den bedste Flise- 
slider! — Græder du, hvad! 

Marie 
Nej. 

Fransen 
Hvormange Penge har han givet dig? 

Marie 
Han har ingen Penge givet mig. 

Fransen 
Har han ikke — Har han ikke! 

Marie 
Nej, han har ikke. 

Larsen 

(rejser sig) 

Hm — . 

Johan 
Ja, lad os gaa. — Det er en køn Komedie! 

Fransen 
Hvad siger du! 

Johan 
Jeg siger, at du er storartet. Gamle! — 
Farvel. 

(De gaa) 

Fransen 
Storartet! Er jeg storartet! — Jeg skal 
lære dig, din Hvalp! 

Md. Fransen 
Herregud, Fransen — ! 

Fransen 
Hold din Mund! Jeg er vel Mand i mit 
eget Hus. (tn Mario Hvem har givet dig den Hat? 

Marie 

(tier) 

Fransen 
Naa, svar! 

Marie 
Den har jeg købt. 

Fransen 
Købt — ! 

Marie 
Ja. 

Fransen 
Hvem har givet dig den Kjole, du har 

paa der.? 

' Marie 
Der er ingen, der har givet mig den. 

Fransen 
Ikke det! Og — min Salighed! — Arm- 
baand! Jasaa. — Naa, du vil spille Dame, vil 
du. Hvormange Galaner har du i Grunden! 

Md. Fransen 
Fransen! 

Fransen 

Hold Kæft! Har en Far ikke Ret til at faa 
Besked! — Naa, svar: Hvormange Kærester 
holder du ude i Byen? 

Marie 
Jeg har ingen Kærester. 

Fransen 
Nej, for du har nok flere ad Gangen, og 
saa er der ingen, der vil have dig! Saadan en 
Taske! Og hun vil være Dame og skammer sig 
ved at bestille noget! 

Marie 
Jeg er ingen Taske. Og jeg skammer mig 
ikke ved at bestille noget. 

Fransen 
Nej, om Natten! Det er en nem Maade at 
fortjene sit Brød paa! 

Marie - 

(kæmpende) 

Far — . 

Fransen 
Ud af mit Hus! Ud med dig, din — ! 

Md. Fransen 
Hun skal ikke gaa. 

Fransen 
Jeg vil ikke have hende her! Hun maa 
ikke være her. Saadan en Trappetøs! 

Md. Fransen 
Saa længe vi har Tag over Hovedet og et 
Stykke Brød i Huset, skal der deles med hende. 

Fransen 
Naa — saa det skal der! Siger du det! 

Md. Fransen 
Hun er vor Datter. Det er Synd at jage 
hende ud i Skidtet. 

Fransen 

Synd! (springer ud af sengen) Vil du Se, du kan 

komme ud i en Fart! 

Md. Fransen 
Gør det ikke — ! 

Marie 
Lad mig kun gaa, Mor — . 

(Hun gaar) 

Fransen 
Det manglede bare, jeg skulde finde mig i, 
at mine Børn bragte Skam over mit Navn! 

Md. Fransen 
Dit Navn! 

Fransen 
Ja, netop. Forstaar du det\ 

Md. Fransen 

(raaber ud af Deren) 

Marie — ! 

Ville 

(grædende) 

Marie er gaaet. . . 



III. 

(Et Værelse paa en Restauration.) 
(Peter Hammer og Marie ved et dækket Bord 

Peter 
Det var godt, du traf mig, lille! 

Marie 

(spisende) 

Ja. 

Peter 

(sidder og betragter hende) 

Hvor du er sulten . . . 

Marie 

(svarer ikke) 

Peter 
Har du gaaet længe og ventet? 

Marie 
Fra i Eftermiddag. 

Peter 
Vil du have mere Suppe? 



Ja. 



Og Steg? 



Ja. 



Vin? 



Marie 



Peter 



Marie 



Peter 



Marie 



Ja. 

(Han gaar hen i Døren og bestiller) 

Marie 
Er det sandt, at du skal giftes? 

Peter 
Ja — a. Det er en ung Dame, — som 
Far syntes, jeg skulde tage. 

Marie 
Saa har hun vel mange Penge? 

Peter 



Ja — a. Nogle. 



Marie 
Han er fornuftig, din Gamle! 



T T 


Peter 


Hm, 


Kelneren 


Værs'god. 






Peter 


Tak. 






(Kelneren gaar) 



Marie 
Du — der er noget, jeg vil bede dig om — . 

Peter 
Naa? 

Marie 

Naar han nu kommer ud — Axel — . Lad 
ham faa Lov til at begynde paa Fabrikken igen ! 

Peter 
Du ved, at jeg har ingenting med Fabrikken 
at gøre. Vi har heller ikke Brug for flere Folk. 

Marie 
Naa, ikke. Jaja — . 

Peter 
Spis nu. 

Marie 
Skal du ikke — ? 

Peter 
Jeg har spist. (Lidt efter) Saa du er ikke 
mere hjemme hos dine Forældre? 

Marie 
Nej. 

Peter 
Hvor bor du? 

Marie 
I Landemærket. Nummer tyve. Paa Kvisten 

Peter 
Hm. — Du, Marie! 

Marie 
Ja. 

Peter 
Maa jeg gaa med dig hjem? 

Marie 
Ja. 

Peter 
Saa tager vi en Droske. 

Marie 
Aa ja, du! Skal vi køre en Tur først? 

Peter 
Hvorhen? — Klokken er ti. 

Marie 
Nedad Strøget. 

Peter 
Saa sent — . Nej — . 

Marie 
Jo, lad os bare! 

Peter 
Hm. Ja. Vi kan jo slaa Kalechen op. 

Marie 
Ja. Og saa skal vi køre langsomt, du. 

Peter 
Har du aldrig kørt i Droske? 

Marie 
Det er saa længe siden. 



Pf-Tep 
Naa. jaja — . 

Mawk 

loriT, Speilei; 
Tak for Mad, du. vender sig pludseUg) Du , 

Pltkr 
Ja. 

Marie 
Se engang paa mig . . . 

Peter 
Naa — : Hvad er der — ? 

Marie 
Dumrian ! 

Peter 
Hvad mener du? fpiudseug) Marie! 

Marie 
Naa — forstaar du? 

Peter 
Er det — det er da umuligt! 

Marie 
Nej, det er ikke umuligt, min Ven. 

Peter 
Og det siger du først nu! 

Marie 
Naa — ja. Det er jo ogsaa først nu, vi 
ses igen. 

Peter 

Jamen — for Pokker ! — (sætter sig overvaaldet) 

Det er første Gang i mit Liv, detev hændt mig! 

Marie 
Hvad siger du? 

Peter 
Jeg siger — hm . . . 

Marie 
Du skal ikke være bange. Der er ingen, 
som skal faa at vide, at — 

Peter 

Naa, jaja! — Men — alligevel! Og 

hvad vil du nu gøre — ? 

Marie 
Jeg ved ikke . . . 

Peter 
Men Barnet — ! Det er en forbandet Historie. 

(Pause) 

Peter 
Hør — Marie — . Jeg skal se, om jeg kan 
skaffe ham hans Plads igen — 

Marie 



Axel ? 






Peter 


Ja — Og saa 






Marie 


Hvad saa? 


• 




Peter 


Saa — hm — 





Marie 
Du mener, jeg skulde gifte mig med ham. 
Er det det? 

Peter 
Han holder jo af dig. Gør han ikke? 

Marie 

(lidt efter) 

Skal jeg ogsaa sige ham — ? 



i 

Peter 
Hm. Jeg ved ikke rigtig . . . Kan du ikke 
fortælle ham, at — at det er ham — som — hm? 

Marie 
Nej, ved du hvad — ! Den gaar ikke! 

Peter » 

Saa — aa? Hm. Jeg troede — . Oprigtig 
talt . . . 

Marie 
Er du gal! 

Peter 
Jamen — saa — naar du — — du kan 
sagtens bilde ham ind — — Gør mig den 
Tjeneste, lille du — 

(Pause) 

Marie 
Det vil jeg ikke være med til. 

Peter 

(rejser sig og gaar hen til hende) 

Jamen — Du vil da vel gifte dig med ham.? 

Marie 
Nej. 

Peter 
Nej, hør — I Og han elsker dig! Det er 
jo Synd! Vil du blive ved at holde ham for 

7 



98 



Nar! — Det gør mig ondt; det gør mig virkelig 
ondt! Igrunden har vi baaret os skammelig ad 
overfor ham! 

Marie 

(lier) 

Peter 
Og saa Barnet! Der er dog nogen, som 
maa være Fader til det, for Pokker! — Og naar 
han holder af dig — ! Og du sagde jo selv, at 
det var dig ligemeget, hvem — 

Marie 
Det sagde jeg dengang. 

Peter 
Ja, det sagde du — ! 

Marie 
Men nu vil jeg ikke have nogen til Mand, 
som jeg ikke bryder mig om. 

Peter 
Jamen — du bryder dig om ham! Det 
gør du, Marie! Du skal se — 

Marie 
Jeg vil ikke have ham! Nu ved du det. 

Peter 
Har man hørt Magen ! Nej, ved du hvad — 



i[ 



99 

Marie 
Jaja. Lad os nu gaa. 

Peter 
Gaa — ? 

Marie 
Tager du ikke med hjem? 

Peter 
Nej. 

Marie 
Skal vi heller ikke køre i Droske? 

Peter 
Nej — Ja, hvis du vil love mig — 

Marie 
Ingenting. Jeg vil ikke have ham. (Pause > 
Jaja, saa skal. du have Tak for iaften. 

Peter 
Gaar du — ? 

Marie 
Ja. 

Peter 
Har du — har du Penge hos dig? 

Marie 
Nej. 

Peter 
Sletingen? 

Marie 
Ikke en rød Øre. 

Peter 
Skal du ikke bruge nogle? — Imorgen? 

Marie 
Jo — o. 

Peter 

(temmer Lommen) 

Se der — 1 Nu maa du ikke græde, Marie. 

Marie 

(kæmpende) 

Nej — nej . . . 

Peter 
Her er flere. Tag dem — . 

Marie 
Tak. 

Peter 
Græd ikke. Jeg skal nok hjælpe dig. — 
Jeg skal, Marie! 

Marie 
Ja — . 

Peter 
Kom saa! 



^ 
« 

Marik 
Lad mig kysse dig, inden jeg gaar. (Hun 
kysser ham) — Min egen, kære Ven — . 

Petkr 
Ja — ja — for Pokker! — Sikken en 
Redelighed! — Stakkels Pige — ! 

(De gaa ud) 



VINTER. 



I. 

(Et Kvistkammer. Marie sidder ved Vinduet ved en 

Symaskine), 

Md. Bang 

(kigger ind ad Deren) 

Sover hun? 

Marie 
Ja. 

Md. Bang 

(ved Sengen) 

Det lille Pus ! — Jeg har hørt hende skrige 

i Nat. 

Marie 
Hun har været urolig hele Natten. 

Md. Bang 
Se, hvor hun ligger og knytter de smaa 
Hænder! Bare der ikke er noget i Vejen med 
hende. 

Marie 

(tier) 

Md. Bang 
Jeg siger, at der er vist noget i Vejen med 
hende. 

Marie 
Ja. 

Md. Bang 
Her er heller ikke rigtig varmt hos Dem, 
Jomfru Fransen. — Naa, Ilden er ogsaa ved at 
gaa ud, ser jeg. 

Marie 
Jeg har ikke flere Tørv. Jeg købte en Snes 
i Formiddag. 

Md. Bang 
Bruger De ikke Kul.^ 

Marie 
Nej. 

Md. Bang 

(gaar ind og henter en Skuffe Kul. som hun lægger i Kakkelovnen) 

Sesaa, nu skal her snart blive varmt. — 
Hvad er det, De syr der? 

Marie 
Det er til Forretningen. Jeg skulde være 
færdig, inden det bliver mørkt, for jeg har ingen 
Petroleum. 

Md. Bang 
Hvormeget faar De for det? 

Marie 
En Krone og halvtreds. 

Md. Bang 
Det er ikke meget. 

Marie 
Der er ingen Steder, de giver mere. 

Md. Bang 
Aanej, der er nok om alting. Det er det, 
Bang siger: Der er for mange Mennesker til. 
Den ene kan ikke nære sig for den anden. — 
Gud ske Lov, at vi har det daglige Brød! Der 
er dem, som ikke har det. 

Marie 
Ja, der er — . 

Md. Bang 
For vi har ogsaa kendt til at lide Nød, 
maa De tro. Saa vi ved, hvad det er at savne. 

Marie 

(nikker tavs) 

Md. Bang 
Det er dog underlig, at nogle Mennesker 
skal have det saa godt her i Verden, og andre 

skal leve hele deres Liv i Fattigdom. Synes 
De ikke det? 

Marie 
Jo. 

Md. Bang. 
Jeg forstaar det ikke. Men det er jo ikke 
os, der skal bestemme det. Og naar vi bare 
har det saadan, at vi kan bjærge os, saa for- 
langer jeg saamænd ikke mere. — Men nu kan 
De ikke se længer. Lad mig faa Lampen, saa 
skal jeg gaa ind og hælde noget Petroleum 
paa den. 

Marie 
Tak, men nu er jeg straks færdig. 

Md. Bang 

Lad mig nu kun — . (Hun gaar med Lampen og 

kommer igen) Saa, nu er den fyldt. Skal jeg tænde.? 

Marie 
Aanej, jeg kan nok se lidt endnu. 

Md. Bang 
Jaja. (sætter sig) Sig mig, var det Kæresten, 
som var her i Gaar Aftes.? 

Marie 
I Gaar Aftes — ? 

Md. Bang 
Ja. 

Marie 
Har her været nogen i Gaar Aftes? 

Md. Bang 
Jeg mødte ham paa Trappen. 

Marie 
De tager fejl, Madam Bang. Der kommer 
ingen til mig. 

Md. Bang 
Ikke — ? — Jeg troede — Men jeg er jo 
ude om Dagen, som De ved, og saa — . Hm, 
saa han kommer aldrig til Dem — . 

Marie 

(tier) 

Md. Bang 
Nej, saa var Bang dog en anden Mand. 
For da Jeg skulde have den første, saa var der 
ikke Tale om, at han vilde gaa udenom, skønt 
vi havde saamænd ikke mere at sætte Bo med 
end et Bord og en Stol, saa vi maatte hutle 
os igennem, som vi bedst kunde. — Nej — at 
han virkelig lader Dem sidde saadan uden nogen 
Sinde at se til Dem! — Ja, saadan er Mand- 
folkene. 

Marie 
Aa — han ved maaske ikke, at jeg har 
det saa smaat. 

Md. Bang 
Vil De vide min Mening, Jomfru Fransen: 
Han er en rigtig Laban, er han. Saa meget 
kan jeg forstaa! 

Marie 

(tier) 

Md. Bang 
Jaja — De skal ikke blive vred, fordi jeg 
siger det. Men jeg har selv en Datter, og saa — 

Marie 
Jeg ved det nok. Madam Bang. 

Md. Bang 

(efter en Pause) 

— At hun skulde komme saadan afsted! 
Og jeg y som altid har holdt hende til den gode 
Side. Nej, det hjælper saamænd altsammen ikke 
noget, for de, der vil i Skidtet, de kommer 
ogsaa i Skidtet. De kan tro, det er en Sorg 
for os! Bang sidder ofte om Aftenerne og lader, 
som om han ryger sin Pibe; men jeg ved nok, 
hvad det er, der piner ham. 

, Marie 

(nikker) 

Md. Bang 
Jeg mødte hende en Aften, da jeg kom fra 
Arbejde og havde mit Vasketøj i en Bylt under 
Armen. Hun kom gaaende med et Par Herrer, 
en under hver Arm. Og saa snakkede hun 
og lo og fjasede med dem — . Det er min 
Datter, tænkte jeg, og nu sidder hendes Fader 
hjemme og ryger paa Piben, som er gaaet ud 
for længe siden. Jeg maatte gaa ind i en Port 
og græde ud, før jeg kunde gaa videre. — De 
kan tro, det er tungt for en Moder. Bang har 
ogsaa mødt hende en Aftenstund, men han taler 
aldrig om det — . Tys, gaar der ikke nogen i 
Gangen } 

(Det banker) 



Kom ind. 



Undskyld — 



Det er ham. 



Marie 



Larsen 

(i Deren) 



Md. Bang 

(sagte) 

Kan de se, hvad jeg sagde 

(Hun gaar) 



Larsen 
Jeg ved ikke — S^g tror ikke, De kender 



mig 

Marie 
Jo, jeg kender Dem godt. Vil De tale 
med mig? Vær saa god at sidde ned. 

Larsen 

(sætter sig) 

Tak. 

Marie 
Jeg ved nok — det er Dem, som — . De 
er Maler. 

Larsen 
Ja. Hm — Dekorationsmaler. 

Marie 
Nej, rigtig Maler. 

Larsen 
Javel. — Jeg maler Lofte og Vægge — 
og saadan — . 

Marie 
Nej, Billeder. Altertavler og den Slags! 

Larsen 
Nej, saadant noget maler jeg ikke mere. 

Marie 
Naa — . Ikke — . 

(Pause) 

Larsen 
Jeg vilde — Jeg er kommen for at — bede 
Dem om noget, som — som . . . 

Marik 
Vilde De bede mig om noget? 

Larsen 
Ja. (Rejser sig) Der er ingen, jeg holder saa 
meget af, som Dem. Jeg har kun set Dem een 
Gang, men det er alligevel sandt. 

Marie 
Naa — ! 

Larsen 
Vil De være min Hustru? 

Marie 
Jeg! 

Larsen 
Ja. 

Marie 

(efter et Ophold) 

Vil De — vil De gifte Dem med mig? 

Larsen 
Ja, jeg vil. Hvis — 

Marie 
Jamen — Ved De — 

Larsen 
Jeg ved ingenting. — Men jeg holder af 
Dem. Og jeg skal altid være god imod Dem. 

Marie 

(efter et Ophold) 

Jeg tror ikke, De har tænkt rigtig over 
det. De der siger. 

Larsen 
Jo, jeg har. Jeg har tænkt meget over 
det. — Og jeg har ogsaa tænkt paa, hvad Deres 
Fader sagde til Dem den Dag — . Men det 
gør ingenting. — For det var ikke sandt, hvad 
han sagde. — Det var ikke sandt altsammen. 
Var det vel? 

Marie 
Jo. 

Larsen 
Naa — — ja — Det tænkte jeg nok. - - 
Men det er jo ligemeget. For jeg holder af 
Dem — alligevel. Og saa er det ligemeget . . . 

Marie 
Naa — . 

Larsen 
Og jeg vil sige Dem, at De skal ikke bryde 
Dem noget om det, — Og jeg vil ogsaa sige 
Dem, at jeg nok hellere vilde have Dem til 

Kæreste end — . Ja, jeg vilde. For — . Men 
det er ligemeget; det gør ingenting . . . 

Marie 
Nej, jeg kan ikke gifte mig med Dem. — 
Jeg vil ikke. 

Larsen 
Vil De ikke! De maa godt betænke 
Dem. De behøver ikke at svare mig med det 
samme. Jeg kan vente. 

Marie 
Det behøves ikke. 

Larsen 
Jo, lad mig saa hellere det. Det er lige- 
meget, hvor længe det varer. — Og jeg skal 
heller ikke ulejlige Dem. 

Marie 
Jamen — jeg kender Dem jo slet ikke. 
Og jeg holder heller ikke af Dem. 

Larsen 
Gør De ikke — . Det kan godt være, De 
engang vil komme til at holde af mig. Det 
kan godt være. — Det ved man slet ikke noget 
om. Saadant noget kan man ikke sige i For- 
vejen. 

Marie 
Der er en anden, jeg holder af. 

Larsen 
En anden — ! Er der — ? 

Marie 
Ja. 

(Pause) 

Larsen 
Maa jeg ikke komme op og se til Dem 
engang imellem? 

xMarie 

Nej. 

Larsen 
— Bare sidde her paa denne Stol og se 
paa Dem? 

Marie 
Nej. 

(Han gaar mod Deren og faar i det samme øje paa den Lille i 

Sengen; standser) 

Marie 

Ja, det er min . . . 

» 

Larsen 
Deres — — Barnet der? 

8 

Marik 
Ja. 

(Lang Pause) 

Larskn 
Farvel, Marie. 

(Han gaar. Marie tænder Lampen og sætter sig til sit Arbejde igen) 

Eleonora 

(stikker Hovedet ind ad Deren) 
Naa — du er alene. (Lukker sagte og kommer nærmere) 

Gaar du med ud i Aften? 

Marik 
Nej. 

Elkonora 
Du kan jo bede Mor passe Tøsen saalænge. 
Det gør hun gærne. 

Marip: 
Jeg gaar ikke med. Jeg har ikke Tid. 

Elp:onora 
Uha! at du vil sidde saadan og slide i 
det. For de Par Skilling! 

Marik 

(lier) 

Elkonora 

(lytter) 

Er der nogen hjemme derinde? 



■ 

\ 

Marie 
Din Moder. Hun har lige været her. 



Eleonora 



Naa.? 



Marie 
Hun talte om dig. Hun sagde — 

Eleonora 
Hør, min Pige, lad os snakke om noget andet. 
Jeg ved nok, hvad hun sagde. Men nu er jeg 
engang kommen ind i det Liv, og saa kan jeg 
heller ikke komme ud igen. Og jeg vil heller 
ikke. Kan du finde Fornøjelse ved at sidde og 
herse i Symaskinen fra Morgen til Aften, — 
saa for mig gærne. Jeg er nu af en anden 
Slags. — Og desuden er der nok ingen af os, 
der har noget at lade den anden høre! 

Marie 
Det er bare din Moder, som — 

Eleonora 
Min Moder — ja. Og min Far! Og Olsen 
og Jensen og saa dem allesammen ! — Jeg ved 
nok, at det er ikke rigtigt, det, jeg gør. Men 
naar jeg ved det, saa er der ingen, som behøver 
at fortælle mig det. — Naa, gaar du saa med? 
Vi skal i Cirkus Varieté — Gotschalksen og 
Prins Prim og jeg. Gaa bare med! Vi skal 

8* 

nok faa Sjov I Du er jo gal, at du vil sidde 
her og leve og dø som Sypige. 

Marie 
Aa, ja. 

Eleoxora 
Du, nu skal jeg fortælle dig noget. Tykke 
Moller friede til mig i Aftes. 

Marie 
Moller.' 

Eleonora 
Ja, du ved — jeg har jo fortalt dig om 
ham. Det er ham med Næsen. — Det var 
voldsomt grinagtigt! 

Marie 
Saa — ? 

Eleonora 
Han vilde absolut følge mig hjem. Og da 
vi saa kom op, saa kaster han sig paa Knæ 
for mig og siger: Kæreste Frøken, jeg elsker 
Dem. — Tænk dig! Sikken et Mandfolk. Jeg 
vil hverken eje eller have ham. 

Marie 
Sagde du det til ham? 

Elp:onora 
Jeg — ! Jeg sagde: Aa, hold op, din Idiot 
— lad bare være at skabe dig! Og saa kunde 
han knapt rejse sig selv! — Naa, gaar du med? 

Marie 
Nej. 

Eleonora 
Du vil hellere sidde og sy Skjorter. Du 
er en dejlig Pige, det ved Gud du er! — Adjøs! 

(Hun gaar) 

Marie 

(staar lidt og betragter Barnet i Sengen) 

Min lille Pige 



II. 

(Et Tagkammer). 

Md. Fransen 

(sidder med et Fad paa Skødet og skræller Kartofler) 

Ja, vent nu, Ville. Du maa vente lidt. — 
Se der, tag saa den da. 

Ville 
Mor, kommer Lasse ikke snart? 

Md. Fransen 
Jo, nu kommer han snart. Gaa nu hen 

og leg. 

Ville 

(gaar hen og sætter sig ved Skamlen, hvori der er stillet en Gran- 
kvist. Han begynder at pynte den med Klude og Papir) 

Mor — se! 

Md. F'ransen 
Ja, det er pænt, Ville. 

Ville 
Mor — du skal klippe nogle Mænd til mig. 

Md. Fransen 
Det gør Lasse nok, naar han kommer. 

Ville 
Og nogle Koner? 

Ml). Fransen 
Ja. 

Ville 
Og en Hest? Og en Gedebuk? 

Md. Fransen 
Ja. 

Ville 
Jamen han kommer jo ikke. 

Md. Fransen 
Jo, naar han er færdig med at gaa i Byen 
for Fruen, saa kommer han. 

Ville 
Han sagde, han vilde købe en Sprællemand 
til mig! 

Md. Fransen 
Det gør han nok, Ville. 

Ville 
En stor en! 

Md. Fransen 
Javist. 

Ville 
Hvad er det, du bestiller. Mor? • 

Md. Fransen 
Ja, se engang. — Flæsk og Kartofler. Til 
Lasse kommer. Ved du ikke, hvad det er for 
en Aften i Aften? 

Ville 
Det er Juleaften. 

Md. Fransen 
Ja. 

Ville 
Hvorfor er det Juleaften? 

Md. Fransen 
Fordi Jesus blev født i Betlehem Juleaften. 
Husker du ikke det, Ville? 

Ville 
Jesus — 

Md. Fransen 
Ja. 

Ville 
Han er oppe i Himlen. 

Md. Fransen 

(nikker) 

Ville 
Mor, fortæl mig det. 

Md. Fransen 
Nej, du maa vente, til Lasse kommer. 

Ville 
Der er han! 

(Lasse kommer ind med en lille Pakke under Armen) 

Md. Fransen 
Er du der, min Dreng! — Er du nu færdig? 

Lasse 
Ja. 

Md. Fransen 
Sner det saadan! Du er jo hel hvid af 
Sne. Tag din Trøje af og hæng den lidt her 
ved Kakkelovnen. 

Ville 
Hvad er det, du har der, Lasse? 

Lasse 

(hemmelighedsfuld) 

Ja — a! 

Ville 
Har du den Sprællemand? Lad mig se! 

Lasse 
Vent nu bare. — Nej, du maa ikke se! 
Vend dig om. 

Ville 
Ja. 

(Han vender sig) 

Lasse 

(løser op for Pakken; — med en Sprællemand) 

Værs'god, Ville — 

Ville 
Aa — ! Mor, se! 

Lasse 

(med en lille Legetøjsseske) 

Værs'god. 

Ville 
Maa jeg — maa jeg have den, Lasse? 

Lasse 
Ja, du maa. (Med et Par Kopper) Og her er 
noget til dig, Mor! 

Md. Fransen 
Til mig — Herregud! Tak skal du have, 
Lasse. 

Lasse 
Og saa gav Fruen mig et halvt Pund Cho- 
kolade og to Kroner foruden min Ugeløn. Se 
der. 

Md. Fransen 
Tak, min Dreng. Nu kan vi sagtens komme 
igennem i Julen. 

Ville 
Se, Mor, hvad Lasse har givet mig! Dyr! 
Og smaa Huse! — Har du ikke mere, Lasse? 

Lasse 
Jeg har et Julelys, som jeg fik af Pigen. 

(Han tænder) 

Ville 
Aa — 

Md. Fransen 
Saa, Børn; flyt nu Skamlen lidt til Side, 
mens jeg dækker Bordet. 

Ville 

(ved Vinduet) 

Er det Julestjærnen der? 

Lasse 
Ja. 

Ville 
Hu, hvor det er mørkt! Hør, hvor det 
blæser! Der er Sne paa alle Tagene . . . 

Marie 

(i Deren) 

Mor — 

Md. Fransen 
Kom ind, Marie. 

Marie 

(ser sig omkring) 

Er han — ? 

Md. Fransen 
Han — ! Gud ved, hvor han lander og 
strander! Jeg har ikke set ham i mange Dage. 
Kom du kun ind. 

Ville 
Der er Søster! 

Md. Fransen 
Sæt dig herhen ved Bordet og spis med 
os. — Hvor du er bleven mager! Herregud, 
Marie, hvor du ser ud! — Er du sulten, Barn? 

Marie 
Ja. — Lidt. 

Ml). Fransen 
Har du intet Arbejde? 

Marie 
Jeg har ikke haft i en Maaned. — Jeg 
vilde ikke have kommet — men saa syntes jeg 
— da det er Juleaften — 

Md. Fransen 
Hvor bor du? 

Marie 
Ingen Steder. 

Md. Fransen 
Og den Lille? 

Marie 
Madam Bang har lovet at passe den nogle 
Dage. 

Md. Fransen 
Hvor ligger du om Natten? 

Marie 

(tier) 

Md. Fransen 
Barn dog! — Det var godt du kom, min 
stakkels Pige! — Tag nu Tøjet af og sæt dig. 

Marie 
Nej, lad mig beholde Kaaben paa. 

Md. Fransen 
Fryser du — ? 

Marie 
Nej — men ... 

Md. Fransen 
Jasaa. Er det saadan fat! 

Marie 
Jeg laante halvtreds Øre paa mit Kjoleliv 
forleden Dag. Og Kaaben har jeg faaet Lov 
at laane. 

Md. Fransen 
Herregud, hvor det er tungt at være fattig! 

(De sætter sig om Bordet) 

Ville 
— Maa jeg faa Flæsk! Og Kartofler! Og 
noget at dyppe i! 

Md. Fransen 
Giv nu Tid, Villemand. Lad nu Lasse 
først læse de pæne Vers iaften! — Kan du det, 
Lasse? Du ved nok — dem, der staar i den 
Bog, Fruen gav dig. 

Lasse 

(henter Bogen og læser med foldede Hænder) 

— Herre, over Kors og Grave 
steg du til din Himmel blaa, 
til din lyse Stjærnehave, 
hvor de skønne Engle gaa. 

Langt fra Jordens lave Høje, 
tusind Mile over Sol, 
sidder du med vaagent Øje 
i din Faders Kongestol. 

Stork-Pelle 
Jaja, Bror min — . 

Fransen 
Væk — ! — Væk med jer — ! 

Lille- Pklle 
Farvel. Glædlig Jul. 

(De gaa) 

Md. Fransen 
Hvad — hvad er delte? 

Marie 
Han er fuld, ser du vel. 

Fransen 

(sidder en Stund og ser frem i Stuen) 

Mine! 

Md. r^RANSEN 

Hvad vil du, Fransen.^ 

Fransen 
Mine, — Du maa ikke være vred paa 

mig . . . 

Md. Fransen 

Nej, Fransen — jeg er ikke vred paa dig. 

Jeg er slet ikke vred paa dig. — Vil du ikke 

i Seng? 

Fransen 

I Seng . . . Der — ? (rejser sig og gaar vaklende 
et Skridt fremad) Hvad er det? 

Md. Fransen 
Hvad for noget — ? 

FiL\.VSEX 

Det der. Der henne — ? 

Md. Fraxsex 
Det — det er jo Kommoden. 

Fransex 

Men der? 

Md. Fraxsex 

Hvor? 

Fraxsex 

Der — i Krogen? — Se engang. Nu har 

jeg aldrig set — ! 

\'lLLE 
bag Moderen; grædende) 

Aa — Mor — 

Lasse 
Hold Mund. 

Fransex 
Se — se — ! Jeg vil ikke være her! Jeg 
vil ikke være heri 

(Han gaar lidt frem og falder) 

Ville 
Aa — aa! 

F'raxsex 
Lad mig være i Fred! Lad mig være, siger 
jeg! Vil du væk! Uh, se den gamle Kæl- 
ling der. Jag hende bort — der — pas paa! 
Og der er en til — ! 

Marie 



Aa, Mor 



Md. F'ransen 
Fransen, Fransen — kom dog til dig selv! 
Det er jo mig. Og Børnene . . . 

Fransen 

(krybende paa Gulvet) 

Gaa ad Helvede til! Jeg vil have Fred. — 
Se, se — nu kommer de. Der er en under 
Sengen — aa, hold paa mig — hold paa mig — ! 

Lasse 

(grædende) 

Far — kære Far — . 

Fransen 
Hun tager mig om Halsen — hun kvæler 
mig — ! Haanden væk ! Væk med Haanden — ! 

Md. Fransen 
Gaa, Børn! Gaa! 

Lasse 
Aa, P'ar — 

Md. Fransen 
Pas paa Lampen, Marie . . ! 

Fransen 

Hu, din Satan! Vil du væk! — Hvad! 

Er du der! — Hej, hvor blev du af! Aa — aa.. . 

9 

Hvordan er den Hund kommen her! Ud med 
dig I Ud med dig, dit Bæst I Den bider — 
den — aa . . . 

(Han falder om paa Sengen og bliver liggende) 

Md. Fraxsex 

(hos ham) 

P>ansen — ! 

Fraxsex 

(gispende) 

He — he — den . . . forbandede — — 

Md. Fraxsen 

Aa Gud! Han dor! — Hvad skal jeg gøre 

— hvad skal jeg dog gøre! — Marie, du maa 

blive her i Nat. — Jeg tør ikke være ene med 

de smaa. . . . 

Marie 

Ja, Mor. 

Ville 
Er han — er han nu død? 

Lasse 
Ja, nu er han død . . . 



III. 

(Et Værelse. Skumring. Ild i Kakkelovnen). 

Larsen 

(ved Vinduet) 

Naa, hvor det sner! Jeg kan knapt se 

Træerne derovre. — — Den stakkels Pige — . 

Blæsten tager hende. Nu begynder de at 

tænde Lygterne henne paa Broen. — — Hm, 
man skulde tro, jeg var en gammel Mand og 
g\k i Barndom, saadan snakker jeg . . . 

(Det banker. Han herer det ikke. — Døren bliver aabnet, og Marie 

kommer ind; hun bliver staaende) 

Larsen 
Det er dog godt at sidde inden Døre i et 
saadant Vejr. — Jeg tror, jeg vil lave mig en 

Kop varm The . . . (Han vender sig og faar øje paa hende) 

Er her nogen — ! Hvem er det? 

Marie 
Det er mig. 

Larsen 
Hvem? 

Marie 
Mig. — Marie . . . 

Larsen 
Kommer De — ! 

Marie 

(tier) 

Larsen 
Vent lidt — 

(Han vil tænde Lampen) 

Marie 
Nej — De maa ikke. 

Larsen 
Ikke tænde — ? 

Marie 
Nej. 

Larsen 
Naa. Som De vil. — Hvorfor bliver 
De staaende der ved Døren.? Se her — (Han 

skubber en Stol frem til Kakkelovnen og aabner Kakkelovnsdøren) 

Sæt Dem. 

Marie 
Tak. 

(Hun sælter sig i Tavshed) 

Larsen 

(sidder og betragter hende) 

Er her ikke varmt? 

Marie 
Jo. 

Larsen 
Vil du ikke lægge din Hat.? 

Marie 

(leser Hatten og lægger den fra sig paa Bordet) 

Larsen 

(rejser sig og gaar hen til hende) 

Lad mig sidde lidt her hos dig. 

Marie 

(tier) 

Larsen 

(sætter sig paa en Skammel) 

Maa jeg holde dig i Haanden — ? . . . Hvad 
er der ivejen? 

Marie 

(tier) 

Larsen 

(sidder en Stund og betragter hende, rejser sig saa og henter fra et 
Skab paa Væggen Smer, Bred og Ost. Han begynder at skære 
Bred af, kommer Smer og Ost paa og sætter det paa en Tallerken. 
— Hun spiser. — Han sætter Thekedlen ind paa Ilden og stiller 

Kopper frem) 

Hvor kommer du fra.? 



, Marie 
Jeg ved ikke. 

Larsen 
Ved du ikke, hvor du kommer fra? 



Marie 



r 



Fra Gaden. 



Naa. 



Larsen 



Marie 
Der kom en Herre — Og saa gik jeg 
nned ham — Men saa løb jeg . . . 

Larsen 

(skænker i Kopperne) 

Drik nu. 

Marie 
Tak. 

(Hun drikker) 

Larsen 
Og Barnet.' Hvor er dit Barn? 

Marie 

(lidt efter) 

Jeg vilde ønske, det maatte dø. 

Larsen 
Vilde du det? 

Marie 
Det er meget bedre at være død. . . . 

Larsen 
— Hvor gaar du hen, naar du gaar herfra 

Marie 
Det ved jeg ikke. 

Larsen 
Det er bedst, du bliver. 

Marie 
Maa jeg — ? 

Larsen 
Er du ikke træt? 

Marie 
Jo. 

Larsen 
Saa gaa i Seng. 

(Hun klæder sig af og gaar i Seng. Han sidder imens og ser ind 

i Ilden) 

Marie 
Nu er jeg i Seng. 

Larsen 
Naa. 

(Han lukker Kakkelovnsderen ; gaar saa hen og l£^gor sig paa Sofaen) 

Marie 
Skal du ligge der? 

Larshin 
Ja. 

Marie 

(rejser sig paa Albuen) 

Jeg troede — 

Larsp:n 
Sov du kun. — Tag Dynen om dig. Det 
bliver koldt til Natten. 

(Pause) 

Marie 
Du — 



Ja? 

Larsex 

Marie 
Nej, det er ikke noget! Godnat. 




NAAR DAGEN HÆLDER — . 

I. 

(Et Stræde- Aften. Stærk Taage; Regn). 

FoRSTE Pige 
Ingen Forretning. 

Anden Pige 
Ikke paa denne Side tolv. 

FoRSTE Pige 
Skidt Vejr I 

Anden Pige 
Tja. 

(De gaar hver til sin Side. Lidt efter kommer de frem igen) 

FoRSTE Pige 
Naa — 

Anden Pige 
Jeg gaar op nu. 

Første Pige 
Jeg med. 

Anden Pige 
Har du været nede om Hjørnet? 

Første Pige 
Javist. 

Anden Pige 
Der staar en Pige. 

Første Pige 
Naada. 

Anden Pige 
Hvad staar hun der efter? 

Første Pige 
Ved ikke. 

Anden Pige 
Der kommer hun. 

(Marie gaar forbi) 

Første Pige 
Saa' du hende? 

Anden Pige 
Tja. 

Første Pige 
Lad os gaa hen til hende. — Hejd 
du! Hvad gaar du her efter? 

Anden Pige 
Nu løber hun. 

Første Pige 
Hun blev nok bange, den Lille. 

Anden Pige 
Det er en pæn Pige. 

Første Pige 
Pæn Pige — pyt! — Vi vil ikke have 
hende her. 

Anden Pige 
Det er sløjt nok i Forvejen. 

Første Pige 
Jeg har ikke tjent en Øre endnu. 

Anden Pige 
Jeg heller ikke. 

Første Pige 
Der er hun igen. Nu vender hun om. 

Anden Pige 
Skal vi kalde paa Betjenten? 

Første Pige 
Det behøves ikke. Vi kan sagtens faa 
hende væk. Det skal jeg nok besørge. 

AxDEX Pige 
Nu gaar jeg op og laver mig en Kop Kaffe. 

FeRSTE Pige 
Ja, lad os gaa. 

(De gaa) 
(Johan og Axel komme gaaende, standse ved Lyg^n) 

JOHAX 

Giver du 01, saa giver jeg Brændevin. 

Axel 
Har du Penge? 

Johan 
Jeg malede et Skilt for en Værtshusholder 
og tjente en Krone. — Har du ingen? 

Axpx 

(segende i Lommen) 

Fem — syv — sytten — to og tyve øre. 

Johan 
Det er nok. 

Axel 
Det er alt, hvad jeg har. 

Jqhan 
Hvor er Flasken? 

Axel 
Her. Der er en Taar endnu. 

Johan 
Lad mig — (drikker) Glædelig Nytaar, Svoger. 

Axel 
Tak. Skaal! — Du, der er een Ting, som 
jeg nok vilde vide. 

Johan 
Hvad er det? 

Axel 
Hvor Marie er bleven af. 

Johan 
Saagu. 

Axel 
Har du ikke set noget til hende .^ 

Johan 
Nej. Hun har ikke været hjemme, siden 
vor Gamle kreperede, sagde Mor. 

* 
Axel 
Jeg holdt sgu meget af den Pige. Det ved 
Gud, jeg gjorde ! — Men hun var nok ikke tilfreds 
med en Arbejsmand! 

Johan 
Det er sgu aldrig værdt at gifte sig for 
Smaafolk. 

Axel 
Hun kunde lige saa godt have taget mig 
som at gaa og spille Kæreste med hatn. Det 
havde været bedre for hende. 

JOHAX 

Fruentimmerne ser aldrig efter det bedste. 

Axel 
Xu er jeg sgu ligeglad. For naar det er 
begyndt at gaa ad Helvede til, saa lad det bare 
rulle. Det er min Mening. 

JOHAX 

Det siger jeg med. 

Axel 

Skal vi gaa ned i Kælderen? 

JOHAX 

Nej, kom her med Flasken. — Jeg gaar 
ind og faar en Pægl. 

CHan gaar) 

Axel 

(alene) 
Naa — der er en Pige — (Marie kommer gaaende) 

Hør engang, min Stump I 

Marie 

(vil gaa forbi) 

Axel 
Stop lidt — Jeg synes . . 

Marie 
Lad mig gaa. 

Axel 
Marie — ! 

Marie 
Hører du. — Jeg skal hjem. 

Axel 
Skal du det —? 

Marie 
Hvad staar du her efter? 

Axel 
Har jeg ikke Lov til at staa her kanske. 
Jeg venter paa min Kæreste. 

Marie 
Din Kæreste — 

Axel 
Skal vi følges ned ad Gaden? 

Marie 
Nej. 

Axel 
Du tror maaske ikke, jeg har Penge hos 
mig. — Du skal ikke bryde dig om, at der er 
Lapper paa min Trøje. Jeg har en anden 
hjemme, du. 

Marie 
Der er nogen, som venter paa mig. 

Axel 
Er der det. — Jeg troede ikke, han vilde 
have noget at gøre med dig nu, min Tøs. 

Marie 
Hvem er det, du taler om? 

Axel 
Forgyldningen er gaaet svært af dig siden 
sidst ! 

Marie 
Saa — aa. 

Axel 
Du er sgu ikke dejlig mer! — Hør engang, 
du skulde tage og sminke dig lidt, naar du vil 
ud at spadsere. Og sikke nogle Saltkar du har ! 
Fy for Fanden! — Nej, han vil nok bede om 
at faa Lov til at være fri. 

Marte 
Tror du det — . 

Axel 
Det er vist længe siden, han har givet 
Kyllingesteg ! 

Marie 
Det er ikke saa længe siden. 

Axpx 
Nej vist! 

Marie 
Det fik vi i Gaar. 

Axel 
Fik I det! Det var som Satan! Saa Frø- 
kenen var til Selskab i Gaar? 

Marie 
Ja, jeg var. Og der kom en Vogn og 
hentede mig. En med to Heste for. 

Axel 
Var der ingen Lakajer bagpaa? 

Marie 
Jo. 

Axel 
Jeg synes det sgu nok ! For jeg stod inde 
paa Fortouget, da du kom. 

Marie 
Gjorde du det. Jeg saa dig ikke. 

10 

Axel 
Nej, naturligvis. Det er bare Løgn alt- 
sammen! 

Marie 
Er det Løgn — I Og jeg var den smukkeste 
af Damerne! Det sagde de allesammen. 

Axel 
Javist — ! 

Marie 
Jeg havde en hvid Silkekjole paa — med 
Kniplinger. 

Axel 
Hvor havde du faaet den fra? 

Marie 
Den havde jeg faaet af en Herre. 

Axel 
Hvad for en Herre? 

Marie 
Det kan du vel nok forstaa. 

Axel 
Det er den stiveste — ! 

Marie 
Du tror maaske ikke, det er sandt? 

Axel' 
Hør, Marie — jeg ved nok, at jeg er et 
Subjekt. Det ved jeg nok. Og jeg er ogsaa en 
Lus og en — — Men hvis du vil have mig 
alligevel — 

Marie 
Dig -! 

Axel 
— Saa skal jeg aldrig drikke en eneste 
Draabe Brændevin mere! 

Marie 
Nej, jeg vil ikke. For der' er flere end 
nok, jeg* kan faa. Men jeg vil ikke have nogen 
af dem. — Og jeg vil heller ikke have dig. 

Axel 
Vil du ikke? 

Marie 
Nej, jeg vil ikke. 

Axel 
Hvorfor vil du ikke have mig, Marie.? 

Marie 
Det skal jeg sige dig — men du maa ikke 
fortælle det til nogen. 

« 

Axel 

Naa? 

10» 

Marie 
Jeg skal giftes med ham, 

Axel 
Hvad — skal du! 

Marie 
Til Foraaret. 

Axel 
Skal du giftes med ham? 

Marie 
Du maa ikke sige det til nogen. For hans 
Far vil ikke have det. 

Axel 
Nej, hør — ! 

Marie 
Tror du det ikke.^ 

Axel 
Han narrer dig nok, du! 

Marie 
Pyt! Narrer m.ig! — Og naar jeg saa er 
bleven gift, saa kan du komme og se til mig. 
Men du faar ikke Lov at komme længere end 
i Køkkenet. 

Axel 
Maa jeg ikke kigge indenfor? Bare for at 
se, hvor fint du har det.^ 

Marie 
Jo, det kan nok tillades. Men saa skal 
du tage dine Støvler af. Og du maa ikke røre 
ved noget i Salen. Du maa heller ikke komme, 
naar min Mand er hjemme. Og saa skal du 
spørge efter Fruen. 

Axel 
Jamen — Er det sandt? 

Marie 
Til Foraaret, siger jeg. Vent bare! 

Axel 
Jeg maa vel ikke komme med til Brylluppet? 

Marie 
Er du gal! — Men du kan jo gaa hen i 
Kirken og se os. 

Axel 
Hvad for en Kirke? 

Marie 
Frue Kirke! Naturligvis. 

Axel 
Hm — Du, Marie . . . 

Marie 
Naa? 

Axel 
Du skulde vel ikke have — hm — 

Marie 
Hvad for noget? 

Axel 
Jeg mener — hm — saadan lige i Øje- 
blikket . . . Bare til et Surbrød. — For jeg vil 
ikke bytte en Tikroneseddel, forstaar du. 

Marie 

(tager i Lommen) 

Hvormange vil du have? 

Axel 
Naa — ! Det maa jeg sige — ! 

Marie 
Hvormange? 

Axel 
Aa — det er ligemeget. For det er ikke 
fordi, jeg trænger til Penge — saadan. Men 
hvis du har en Krone tilovers — 

Marie 
En Krone — 

Axel 
Eller to. 

Marie 
To Kroner? 

Axel 
Du skal faa dem igen. Det er sikkert nok. 
Jeg skal selv komme og betale dig. Til For- 
aaret. 

Marie 
Behøves ikke! Hm — to Kroner . . . Jeg 
maa have tabt min Pung. Et eller andet Sted . . . 

Axel 
Au — ! 

Marie 
Se der — der har du fem og tyve Øre. 
Saa skal du faa Resten, naar vi ses. 

Axel 
Mange Tak, Frue! Det er smukt af Dem. 
(Marie gaar) Farvel, Frue. Hils ! 

Johan 

(kommer igen) 

Hvad staar du der og glor efter! 

Axel 
Lad mig faa en Dram, Svoger. 

Johan 
Det er en forbandet Tørst, du har. 

Axel 
Det er det ogsaa. Det kommer af, at jeg 
har saadan en Klemmelse for Brystet. 

Johan 
Det var sgu grinagtigt. 

AXHL 

Der er saa meget, der er grinagtigt. Kom 
og lad os gaa . . . 



II. 

(Ved et Vand. Nat). 

Marie 

(til en Mand, der kommer gaaende) 

Hvor gaar den Vej hen? 

Manden 
Hvad for en Vej — ! Der er jo ingen Vej. 
Sikke noget Vrøvl! 

Marie 
Jeg mener — her lige foran — ? 

Manden 
— Den fører ingen Steder hen. Den gaar 
lige ud, og saa bøjer den om. Men der er en 
Sti med en Laage, og der skal du passe paa, 
for den fører ned til Søen. — Med Forlov: 
Hvor skal du hen? 

Marie 
Jeg — ! Jeg skal ingen Steder hen. 

Manden 
Skal du blive her da? 

Marie 
Ja — . Nej — . 

Manden 
Jeg skal heller ingen Steder hen. Saa kan 
vi følges ad, min Snut. For jeg er kendt her 
omkring. 

Marie 
Naa. 

Manden 
Ja, jeg er. Vi kan gaa ind over Markerne 
der. 

Marie 
Jeg vil hellere gaa alene. 

Manden 
Det var Skade. — Er det dit Barn, du 
har der? 

Marie 
Ja. 

Manden 
Du er vist træt. 

Marie 
Nej. 

Manden 
Skal jeg bære det for dig? 

Marip: 
Nej. 

Manden 
Jaja. . . Godnat, Pipfugl. 

Marie 
Godnat. 

(Han gaar. — En gammel Kone kommer fra den anden Side) 

Konen 

(Standser) 

Kors dog! 

Marie 
De skal ikke være bange for mig. — Hvor 
fører den Vej hen, som gaar her? 

Konen 
Hvad siger du? Jeg kan ikke høre. Tal 
højere. 

Marie 
H vormange er Klokken? 

Konen 
I3et ved jeg ikke. Men det er snart Morgen. 



155 

Marie 
Er det Vejen til Byen? 

Konen 
Nej, den gaar ned til Søen. — Hvor skal 
du hen? 

Marie 
Jeg skal hjem. 

Konen 
Hvor bor du? 

Marie 
Der henne. 

Konen 
Hvor? 

Marie 
Der hvor jeg peger. 

Konen 
Der — / Hør, du er nok vild paa Kareten. 
Der bor jo ingen. 

Marie 
Nej, det er der. 

Konen 
Det er jo Søen. 

Marie 
Ja. 

Koxtx 

Jeg tror, du er gal! Vil du gaa ud og 
drukne dig! Vorherre bevares! 

Xej, jeg vO gaa hjerr.. 

Koshs 
Hvor kommer du fra? 

Marie 
Der inde fra. 

KOXKX 

Fra Bven? 

Marie 
Ja. 

KOXEX 

Det hænger ikke rigtig sammen, dette her. 
Nej, det gør ikke. Man løber ikke saadan ude 
om Natten for ingen Ting. — Du har noget 
for; det er jeg vis paa. — Du skulde ikke 
gøre det. 

Marie 

Hvad for noget? 

KoxEX 
Hvad for noget — ! Aa, lad bare være! 
Jeg kender det nok. — Har han slaaet dig? 

Marie 
Hvem? — Nej . . . 

Konen 
Hvorfor har han jaget dig ud? 

Marie 
Der er ingen, som har jaget mig ud. 

Konen 
Hvad er der saa i Vejen? — Naa, nu har 
jeg det: Han bryder sig ikke mere om dig; 
han har faaet fat i en anden — . 

Marie 
Nej — nej — 

Konen 
Jovist. Det er det. Jeg kan se det paa 
dig. — Hør, du kan gaa med mig hjem; du 
kan godt være hos mig. Min Datter er død; 
hun blev begravet i Søndags. Der er Plads nok. 
— Kom du kun. 

Marie 
^6J) jsg skal den anden Vej. 

(Hun gaar) 

Konen 

(bliver staaende og ser efter hende) 

Hun er ikke rigtig klog — det tør jeg vædde 
paa. (skriger) Hej — pas paa — ! Der er Vand 

deri Hun gaar ud i \*andet — Hun drukner 

•Nogle yiænd komme Lebeniiei 

Mæsdesz 
Hvad er der Hvad skriger du for — ? 

Hun drukner sig — ! Hun drukner sig — ! 

MXXDENE 

Hvem — ? Hvor — ? 

KOXEX 

Kan I ikke se! Derhenne I Og hun har et 
lille Barn med — ! 

(Mændene lebe ned mod Vandet) 



III. 
(Værelse hos Bangs. — Marie i Sengen.) 

Bang 
Jeg er ked af det — . 

Md. Bang 

(ved Sengen) 

Jeg tror, hun er falden i Søvn . . . 

Bang 
— Det var nu alligevel forkert af dig, Sofie. 

Hun er dog fremmed for os — og desuden . 

Jeg tror nu ikke rigtig paa den Historie om 
Barnet. Hvad er det for en Tante? Hun har 
aldrig før talt om nogen Tante. 

Md. Baxg 
Det faar du nok at vide, Andres. Lad hende 
nu have Ro. Det er ikke værd, du spørger 
hende ud. 

Bang 
Jaja — Men jeg synes ikke om det. — Og 
lagde du Mærke til alt det, hun snakkede, da 
hun kom? — Jeg er bange for — (tier) 

Md. Bang 
Hvad er det, du er bange for? 

Bang 
Aa — det er ingenting. (Det banker) — Kom ind! 

Larsen 
Godaften. 

Bang 
Godaften. 

Larsen 

(med et Blik til Sengen) 

Sover hun? 

Md. Bang 
Ja. Hun sover. 

Bang 
Sæt Dem. 

Larsen 

(gaar hen til Sengen og bøjer sig over hende) 

Hvor længe har hun været her? 

Bang 
Fra i Gaar. 

Larsen 
Har hun talt til Dem? 

Bang 
Ikke noget videre. 

Larsen 

(sætter sig) 

Ved De — ? 

Bang 
Hvad for noget? 

Larsen 
— Hvor Barnet er? 

Bang 
Hos en Tante — siger hun. 

(Pause) 

Md. Bang 
Ja, Barnet er hos en Tante . . . 

Bang 

(sidder og betragter Larsen) 

Med Forlov: Er De hendes Kæreste? 

Larsen 
Nej. 

Bang 
Saameget des bedre. For Dem. 

Larsen 
Hvad mener De? 

Bang 
Den Slags Kvinder — 

Md. Bang 
Bang — ! 

Larsen 
Det er nemt nok at sige: den Slags 

Kvinder. 

Bang 

(lidt efter) 

Det er det ogsaa. 

(Pause) 

Marie 

(rejser sig paa Albuen) 

Hvor det er lyst! — Er det Solen, der 
skinner? 

Md. Bang 
ja. . . . 

11 

MaxJE 

Hvad er M? 

Mh. Ba.\s 

Dfct er Kirkeklokkerne. 

Kirke — 

Md. Baxg 
iJet er Søndag idag. Husker De ikke det? 

Marie 
Naa — jo . . . 

Baxg 

/"dæmpe:; 

Spørg hende om Barnet. 

Larsex 

SySSS! (Han rej»er sig og gaar hen til hende) 

Marie — 

Marie 
Er det dig — / Aa, du — hvor du har 
været længe borte! 

Larsen 
Har jeg — 

Marie 
Men nu vil du blive hos mig. Altid! 

Larsen 



Ja. 



Marie 
Hvad tror du, din Far vil sige? 

Larsen 
Bryd dig ikke om det . . . 

Marie 
Hør — du — ! 

Larsen 
Ja. 

Marie 
Bøj dig ned til mig — hør — Du maa 
ikke — du maa ikke tale til nogen om — om 
Barnet . . . 

Larsen 
Nej, nej — . 

Marie 
Du maa ikke! — Du skal nok faa det at 
se — paa Søndag . . . 

Larsen 
Javist. — Men læg dig nu ned og prøv 
paa at sove. 

Marik 
Du maa ikke gaa. 

Larsen 
Nej, jeg bliver hos dig. 

(Hun lægger sig tilbage og lukker øjnene. Han bliver staaoide ved 
Sengen; bejer sig ned og kysser hende) 

Marie 

(ser op) 

Aa — du . . . 

(Pause) 

Bang 

(som har siddet og betragtet ham) 

De maa hellere sige det med det samme 
— De ved det nok — . 

Larsen 

(tier) 

Bang 
Ikkesandt — hun har — ? 

Larsen 

(nikker) 

Bang 
Dræbt? 

Larsen 
Lad hende dø med Fred. 

Bang 



Jeg tænkte det. 



Larsen 

(gaar hen til ham) 

Naar der i den hele Verden ikke er andet 
tilbage for et Menneske end Døden — bare 
Døden — 

Bang 
Jeg forstaar Dem. 

Md. Bang 
Er det sandt! 

Larsen 
De søger efter hende. 

Md. Bang 
Hvem — ! Hvem søger efter hende. ^ 



Politiet. 



Politiet! 



Hm — . 



Larsen 



Md. Bang 



Bang 



(Pause) 

Md. Bang 
Og det er hans Skyld! — Altsammen! 

Bang 
Ikke altsammen, Sofie. 

Md. Bang 
Saadan en stakkels Pige — ! 

Bang 
Man kan ikke forlange, han skulde gifte 
sig med en Fabrikstøs! Og der er altid nogen, 
som maa gaa tilgrunde. 

Larskn 
Det mener De ikke . . . 

Bang 
Jo, jeg gør. Men jeg taler ikke om, hvem 
der har Skylden. 

Md. Bang 
Nej vist, det kender vi nok — der er ingen, 
som har Skylden I 

Bang 
Maaske. Maaske ikke. Hvad ved vi om 
den Ting. Lad os ikke blive højtidelige. 

Larsen 

(ved Sengen) 

Laan mig et Spejl. 

Md. Baxg 
Et Spejl — . 

(Hun tager et lille Spejl fra Væggen og rækker ham) 

Larskn 

(holder Spejlet et Øjeblik om Maries Ansigt og ser paa det) 

Hun er død . . . 

Bang 

(rejser sig) 

Det var paa Tiden. 

(Det banker, og en Mand kommer ind) 

Manden 

(i Døren) 

Marie Fransen — 

Bang 

(peger til Sengen) 

Der. 

Md. Bang 
Hvem er De? — Hvad vil De her? 

Manden 

(slaar Frakken til Side og viser Skiltet) 

Kender De dette? 

Bang 
Javel. Det kender vi nok. — Hun ligger der. 

Manden 
I Sengen — . Er hun syg? 

Md. Bang 



Hun er død. 



Manden 

Død — ! (Han gaar hen og bejer sig over hende, lytter 
til hendes Bryst, lefter hendes øjenlaag og trykker paa Pupillen) 

— Det er det, jeg siger: Retfærdigheden kommer 
altid bagefter. 

